
1. Բնության ուսումնասիրության ֆիզիկական մեթոդները 
2. Նյութի կառուցվածք 
3. Մեխանիկական շարժում 
4. Մարմինների փոխազդեցություն 
5. Աշխատանք և հզորություն 
6. Ճնշում:  Ճնշումը առօրյա կյանքում և տեխնիկայում 
Պահուստային ժամեր՝ 

	ԹԵՄԱ 1

	ԲՆՈՒԹՅԱՆ ՈՒՍՈՒՄՆԱՍԻՐՈՒԹՅԱՆ ՖԻԶԻԿԱԿԱՆ ՄԵԹՈԴՆԵՐԸ 

	Նպատակը

	1. Սովորողների մեջ ձևավորել գիտելիքներ բնության ուսումնասիրության ֆիզիկական մեթոդների մասին, զարգացնել գործիքների և սարքերի միջոցով  ֆիզիկական երևույթների և օբյեկտների հատկությունների ուսումնասիրման  և վերլուծության հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) ներկայացնել ֆիզիկայի ուսումնասիրության առարկան  (Հ9),
2) ներկայացնել հայ անվանի ֆիզիկոսներին (Հ30), 
3) բերել ֆիզիկական երևույթների օրինակներ (Հ9),
4) կատարել պարզագույն դիտումներ, չափումներ և փորձեր,(Հ4, Հ28),
5) չափումներ կատարելիս դրսևորել պատասխանատու վերաբերմունք, անհրաժեշտ հետևողականություն և ճշգրտություն,(Հ4, 28),
2.Լրացուցիչ
 1) ներկայացնել ժամանակի, հեռավորության, ծավալի, զանգվածի չափման միավորները ՄՀ համակարգում

	Բովանդակությունը

	1. Ֆիզիկայի ուսումնասիրման առարկան, ֆիզիկական երևույթներ:
2. Հայ անվանի ֆիզիկոսները:
3. Դիտումներ և փորձեր:
4. Ֆիզիկական մեծություններ, դրանց չափումը:

	Գործնական աշխատանք
	Խաչվող հասկացություններ

	[bookmark: _heading=h.30j0zll]Ցուցադրումներ
Պարզագույն չափիչ սարքեր, կշեռք, վայրկենաչափ, ջերմաչափ, չափագլան, չափերիզ, ֆիզիկական երևույթների օրինակներ՝ գնդիկի գլորվելը թեք ճոռով, ճոճանակի տատանումները, ձայնի արձակումը կամերտոնով, ջրի եռալը, պատկերի ստացումը ոսպնյակում:
Լաբորատոր աշխատանք 
Չափումներ պարզագույն չափիչ սարքերով (ծավալի, զանգվածի, երկարության, ջերմաստիճանի):
Խնդիրների լուծում  լուծել խնդիրներ չափից սարքերի բաժանման արժեքի, չափման սխալի վերաբերյալ։ 

	Մասշտաբ, համամասնություն և քանակ
 Չափիչ սարքեր, ցուցմունքների գրանցում:


	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Կարողանա իր մտքերն արտահայտել գրավոր և բանավոր եղանակով:
2. Հանրահաշիվ - Կարողանա կատարել գործողություններ կոտորակների հետ, չափման միավորների ձևափոխություններ։ 
Կարողանա կատարել չափման միավորների ձևափոխություններ:






	ԹԵՄԱ 2

	ՆՅՈՒԹԻ ԿԱՌՈՒՑՎԱԾՔ 

	Նպատակը

	1. Ձևավորել պատկերացումներ նյութի կառուցվածքի, ատոմների և մոլեկուլների չափերի, դրանց շարժման և փոխազդեցության բնույթի, ջերմաստիճանի ֆիզիկական իմաստի վերաբերյալ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) օրինակներով հիմնավորել նյութի մասնիկային կառուցվածքը,(Հ29, Հ30),
2) ներկայացնել մոլեկուլների չափերը՝ համեմատելով այլ մարմինների չափերի հետ,(Հ4, Հ9, Հ28),
3) նկարագրել ատոմների, մոլեկուլների շարժման առանձնահատկությունները նյութում,(Հ8,Հ9),
4) օրինակներով լուսաբանել դիֆուզիայի երևույթը (Հ9),
բացատրել, թե ինչով է պայմանավորված մարմնի ջերմաստիճանը,(Հ9, Հ29),
2.Լրացուցիչ
1) բնութագրել դիֆուզիայի արագությունը գազերում, հեղուկներում և պինդ մարմիններում, բերել օրինակներ.
2) բացատրել ջերմաչափի աշխատանքի սկզբունքը:

	Բովանդակությունը

	1.Պարտադիր
1) Ֆիզիկական մարմին և նյութ, նյութի կառուցվածքը։
2) Մոլեկուլներ և ատոմներ, դրանց գոյությունը ապացուցող հաստատող երևույթներ։
3) Մոլեկուլների շարժումը, դիֆուզիա։
4․  Մոլեկուլների քաոսային շարժման արագությունը և ջերմաստիճանը։
2. Լրացուցիչ
1) Ջերմաստիճանային սանդղակ, ջերմաչափ։

	Գործնական աշխատանք
	Խաչվող հասկացություններ

	Ցուցադրումներ
Ջրի մոլեկուլի մոդելը, դիֆուզիան հեղուկներում և գազերում, ջերմաչափ, Լաբորատոր աշխատանք
Փոքր մասնիկների չափերի որոշումը:
Խնդիրների լուծում 
նյութի մասնիկային կառուցվածքի, ատոմների քաոսային շարժման վերաբերյալ:
	Օրինաչափություններ
Դիֆուզիայի արագության կախումը նյութի ագրեգատային վիճակներից:
Մասշտաբ, համամասնություն և քանակ
Մոլեկուլների, ատոմների չափերը:


	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Կարողանա իր մտքերը արտահայտել գրավոր և բանավոր եղանակով:
2. Բնություն - Նախնական պատկերացում ունենա նյութի մոլեկուլային, ատոմային կառուցվածքի, մոլեկուլների  քաոսային շարժման մասին:



	ԹԵՄԱ 3

	ՄԵԽԱՆԻԿԱԿԱՆ ՇԱՐԺՈՒՄ 

	Նպատակը

	1. Սովորողների մեջ ձևավորել պատկերացում մեխանիկական շարժման մասին, զարգացնել ճանապարհային արագության հաշվման գործնական հմտություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) բերել մեխանիկական շարժման օրինակներ, տարբերակել հավասարաչափ և անհավասարաչափ շարժումները,(Հ8, Հ9),
2) բերել շարժման հարաբերականությունը լուսաբանող օրինակներ,(Հ9, Հ30),
3) մեկնաբանել շարժման հետագիծ և ճանապարհ հասկացությունները,(Հ8, Հ9),
4) դասակարգել մեխանիկական շարժման տեսակները՝ ըստ հետագծի տեսքի (ուղղագիծ և կորագիծ), (Հ8, Հ29),
5) կատարել արագության միավորների ձևափոխություններ,(Հ9, Հ29),
2. Լրացուցիչ
1) փորձով և հաշվարկներով որոշել հավասարաչափ շարժումը բնութագրող ֆիզիկական մեծությունները՝ ճանապարհային արագություն, ճանապարհ, ժամանակ:

	Բովանդակությունը

	1. Մեխանիկական շարժում, շարժման հարաբերականությունը: 
2. Շարժման հետագիծ, ճանապարհ:
3. Հավասարաչափ շարժում: Ճանապարհային արագություն:




	Գործնական աշխատանք
	Խաչվող հասկացություններ

	Ցուցադրումներ
Ժամացույցի սլաքի պտույտը՝ որպես հավասարաչափ շարժման օրինակ, գրատախտակի վրա կավճի գծած հետագծի երկարության (ճանապարհի) չափումը,
Լաբորատոր  աշխատանք 
Հավասարաչափ շարժման արագության որոշումը անցած ճանապարհի և շարժման ժամանակի չափման միջոցով:
Խնդիրների լուծում 
հավասարաչափ շարժումը բնութագրող ֆիզիկական մեծությունների (ճանապարհային արագություն, ճանապարհ, ժամանակ)  որոշման վերաբերյալ:
Ուսումնական նախագիծ
 Տարբեր կենդանիների շարժման արագությունները: 
	Օրինաչափություններ
Հավասարաչափ շարժման դեպքում մարմինը կամայական հավասար ժամանակամիջոցներում անցնում է հավասար ճանապարհներ: 
Կայունություն և փոփոխություն
Մեխանիկական շարժման հարաբերականությունը:

	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Հանրահաշիվ - Կարողանա կատարել գործողություններ տառային արտահայտություններով կոտորակների հետ։ 
Կարողանա կատարել  ճանապարհի, ժամանակի, արագության, չափման միավորների ձևափոխություններ:
2. Ֆիզկուլտուրա - Կարողանա համեմատել արագության տարբեր արժեքներ՝ անդրադարձ կատարելով քայլքին և վազքին: 
3. Կենսաբանություն - Կարողանա համեմատել տարբեր կենդանիների շարժման արագությունները:






	ԹԵՄԱ 4

	ՄԱՐՄԻՆՆԵՐԻ ՓՈԽԱԶԴԵՑՈՒԹՅՈՒՆԸ 

	Նպատակը

	1. Սովորողների մեջ ձևավորել պատկերացում մարմինների փոխազդեցության, բնության ուժերի մասին, ձևավորել բնության ուժերը չափելու և հաշվարկելու գործնական հմտություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել  զանգվածը՝ որպես մարմնի իներտության չափ,(Հ8, Հ9)
2) ներկայացնել խտության ֆիզիկական իմաստը, (Հ9)
3) կատարել նյութի խտության, մարմնի զանգվածի և ծավալի չափումներ, վերլուծել արդյունքները, կազմել աղյուսակներ, ներկայացնել փորձի արդյունքները,(Հ4, Հ28, Հ29)
4) ներկայացնել ուժը՝ որպես փոխազդեցության քանակական չափ,(Հ9)
5) սահմանել ՄՀ-ում ուժի չափման միավորը,  բերել մեկ նյուտոն ուժի օրինակ,(Հ9)
6) հաշվել ծանրության ուժը՝ իմանալով մարմնի զանգվածը,(Հ9)
7) ներկայացնել դեֆորմացիաների տեսակները, բերել օրինակներ,(Հ9, Հ28,Հ29)
8) փորձով հիմնավորել Հուկի օրենքը,(Հ28, Հ29)
9) տարբերակել մարմնի զանգվածը, ծանրության ուժը և մարմնի կշիռը,(Հ8)
10) ներկայացնել շփման ուժը, շփման առաջացման պատճառները, շփման տեսակները, բերել օրինակներ շփման ուժի օգտակար և վնասակար ազդեցությունների մասին, (Հ8, Հ28)
11) որոշել մի ուղղով ուղղված ուժերի համազորը,(Հ7)
2.Լրացուցիչ
1) մեկնաբանել փոխազդեցության (ուժի) և շարժման վիճակի փոփոխության միջև պատճառահետևանքային կապերը և կիրառել դրանք շրջապատում հանդիպող շարժումները նկարագրելիս
2) մեկնաբանել ծանրության ուժը՝ որպես տիեզերական ձգողության ուժի օրինակ

	Բովանդակությունը

	1. Իներտություն: Զանգվածը՝ որպես մարմնի իներտության չափ:
2. Նյութի խտություն: Մարմնի զանգվածի և ծավալի հաշվումը:
3. Մարմինների փոխազդեցությունը, ուժ:
4. Տիեզերական ձգողության երևույթը, ծանրության ուժ: 
5. Առաձգականության ուժ, Հուկի օրենքը:
6. Մարմնի կշիռ:
7. Շփման ուժ:
8. Մի ուղղով ուղղված երկու ուժերի գումարումը:

	Գործնական աշխատանք
	Խաչվող հասկացություններ

	Ցուցադրումներ
Մարմինների փոխազդեցությունը լուսաբանող փորձեր, մարմնի զանգվածի չափումը կշեռքով, միևնույն ծավալն ունեցող տարբեր մարմինների զանգվածների և միևնույն զանգվածն ունեցող տարբեր մարմինների ծավալների համեմատումը, ուժի չափումը ուժաչափով, առաձգականության ուժի կախումը մարմնի դեֆորմացիայի մեծությունից, չորսուի և սեղանի միջև շփման ուժի չափումը, շփման ուժի համեմատումը մարմնի կշռի հետ, շփման ուժի մեծացման և փոքրացման եղանակները։
Լաբորատոր աշխատանք
1. Զսպանակավոր ուժաչափի աստիճանավորումը: 
2. Շփման ուժի կախվածությունը հորիզոնական հարթության հետ հպվող մարմնի կշռից, մակերևույթի վիճակից, հպման մակերևույթի մակերեսից: 
3. Պինդ մարմնի խտության որոշումը:
Խնդիրների լուծում նյութի խտության, ծանրության, առաձգականության, շփման ուժերի որոշման վերաբերյալ:
Հետազոտական աշխատանք 
Ծանրության, առաձգականության և շփման ուժերը բնության մեջ և  տեխնիկայում:  

	Օրինաչափություններ
Ծանրության ուժի կախումը զանգվածից:
Ազատ անկման արագացումը և մարմնի զանգվածը:
Պատճառ և հետևանք
Մարմնի արագության փոփոխության պատճառն ուժն է:
Մարմնի դեֆորմացիայի պատճառն ուժն է:


	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Հանրահաշիվ - Կարողանա կատարել գործողություններ տառային արտահայտություններով կոտորակների հետ։ Կարողանա կատարել չափման միավորների ձևափոխություններ:
2. Բնություն - Նախնական պատկերացումներ ունենա ծանրության, առաձգականության և շփման ուժերի մասին:
3. Կենսաբանություն - Կարողանա ներկայացնել կենդանիների, բույսերի օրինակներով շփման ուժերի դրսևորումները բնության մեջ:



	ԹԵՄԱ 5

	ԱՇԽԱՏԱՆՔ ԵՎ ՀԶՈՐՈՒԹՅՈՒՆ 

	Նպատակը

	1. Սովորողների մեջ ձևավորել պատկերացումներ «մեխանիկական աշխատանք», «հզորություն» ֆիզիկական մեծությունների, պարզ մեխանիզմների աշխատանքի սկզբունքի վերաբերյալ, զարգացնել պարզ մեխանիզմներից  օգտվելու հմտություններ:   

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել «մեխանիկական աշխատանք»,  «հզորություն», մեծությունների ֆիզիկական իմաստը, հաշվարկման բանաձևը, չափման միավորները 
(Հ4)
2) բացատրել պարզ մեխանիզմների (լծակ, անշարժ և շարժական ճախարակներ, թեք հարթություն) կառուցվածքը և աշխատանքի սկզբունքը,(Հ8, Հ10)
3) սահմանել լծակի կանոնը, գրել նրա հավասարակշռության պայմանը,(Հ9, Հ10)
4) հաշվարկել պարզ մեխանիզմների օգտակար գործողության գործակիցը (Հ7, Հ30)
2. Լրացուցիչ
1) ներկայացնել ձիաուժը՝ որպես հզորության չափման միավոր,
2) բերել կենցաղում և տեխնիկայում, կենդանի օրգանիզմների հենաշարժողական համակարգում պարզ մեխանիզմների օգտագործման օրինակներ:

	Բովանդակությունը

	1. Մեխանիկական աշխատանք:
2. Հզորություն:
3. Պարզ մեխանիզմներ: Լծակ, լծակի կանոնը:
4. Ճախարակ, թեք հարթություն:
5. Մեխանիզմի օգտակար գործողության գործակից:

	Գործնական աշխատանք
	Խաչվող հասկացություններ

	Ցուցադրումներ 
Մարմնի տեղափոխման ժամանակ ուժի կատարած աշխատանքը, լծակի և ճախարակի կառուցվածքը և գործողության սկզբունքը, լծակի հավասարակշռության պայմանը:
Լաբորատոր աշխատանք
1. Լծակի հավասարակշռության պայմանի ուսումնասիրություն: 
2. Թեք հարթության ՕԳԳ-ի որոշումը:
Խնդիրների լուծում 
մեխանիկական աշխատանքի, հզորության, պարզ մեխանիզմների վերաբերյալ:


	Օրինաչափություններ 
Պարզ մեխանիզմներն աշխատանքի մեջ շահում չեն տալիս:
Համակարգ և մոդել
Լծակ, ճախարակ, թեք հարթություն:

	Միջառարկայական կապեր

	1. Հայոց լեզու - Կարողանա հասկանալ կարդացածը, ներկայացնել լսարանին, առանձնացնել կարդացածի կարևոր գաղափարները: 
Հանրահաշիվ - Կարողանա կատարել գործողություններ տառային արտահայտություններով կոտորակների հետ, կատարել չափման միավորների ձևափոխություններ, մասն արտահայտել տոկոսով, հաշվել թվի տոկոսը, համառոտագրել խնդրում բերված տվյալները։ 
2. Բնություն - Նախնական պատկերացումներ ունենա աշխատանքի, հզորության, էներգիայի մասին:
3. Պատմություն - Կարողանա ներկայացնել հնագույն ժամանակաշրջաններում պարզ մեխանիզմների կիրառությունների օրինակներ:
4. Կենսաբանություն - Կարողանա ներկայացնել լծակի օրենքի դրսևորումները կենդանիների հենաշարժիչ համակարգի աշխատանքի օրինակով:






	ԹԵՄԱ 6

	ՃՆՇՈՒՄ։  ՃՆՇՈՒՄՆ ԱՌՕՐՅԱ ԿՅԱՆՔՈՒՄ ԵՎ ՏԵԽՆԻԿԱՅՈՒՄ 

	Նպատակը

	1. Սովորողների մեջ ձևավորել պատկերացում պինդ մարմիններում, հեղուկներում և գազերում ճնշում հասկացության մասին, զարգացնել նրանց փորձարարական, վերլուծական կարողությունները։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել ճնշման ֆիզիկական իմաստը և հաշվարկել այն պարզ իրավիճակներում,(Հ4,Հ7,Հ9)
2) ներկայացնել ճնշման մեծացման և փոքրացման եղանակները, բերել օրինակներ, (Հ4,Հ9)
3) բացատրել առօրյա կյանքում գազի և հեղուկի ճնշման դերը, (Հ29,Հ30)
4) ներկայացնել Պասկալի և հաղորդակից անոթների օրենքները և կիրառել դրանք պարզ իրավիճակներում,(Հ9)
5) նկարագրել ջրաբաշխական մամլիչի կառուցվածքը, աշխատանքի սկզբունքը և կիրառությունները, կատարել հաշվարկներ ուժի շահումը որոշելու համար,(Հ10,Հ29)
6) փորձի միջոցով հիմնավորել մթնոլորտային ճնշման գոյությունը, բացատրել դրա առաջացման պատճառը,   (Հ4,Հ28)
7) բերել արքիմեդյան ուժի դրսևորման օրինակներ, (Հ9)
8) ներկայացնել Արքիմեդի օրենքը,(Հ9)
9) նախագծել և իրականացնել հեղուկներում և գազերում արքիմեդյան ուժի որոշման փորձեր,(Հ4,Հ28,Հ29)
10) արտածել հեղուկներում մարմինների լողալու պայմանները,(Հ9)
11) ներկայացնել արքիմեդյան ուժի դրսևորումները կենդանական աշխարհում,     նավագնացության և օդագնացության ոլորտներում:(Հ29,Հ30,Հ31)
2.Լրացուցիչ
1) նշել ճնշման առաջացման մեխանիզմները պինդ, հեղուկ և գազային մարմիններում,
2) բացատրել անոթի պատերի վրա ազդող գազի և հեղուկի ճնշման պատճառը,
3) չափել գազի և հեղուկի ճնշումը,
4) նկարագրել մխոցավոր հեղուկային պոմպի աշխատանքը




	Բովանդակությունը

	1.Պարտադիր
1) Ճնշում,  ճնշման ուժ: 
2) Գազի ճնշումը:
3) Ճնշման հաղորդումը գազերում և հեղուկներում, Պասկալի օրենքը: 
4) Հիդրոստատիկ ճնշում, ճնշումը անոթի հատակին և պատերին: 
5) Հաղորդակից անոթներ:
6) Ջրաբաշխական մամլիչ:
7) Մթնոլորտային ճնշում, Տորիչելլիի փորձը:
8) Հեղուկի և գազի ազդեցությունն իրենց մեջ ընկղմված մարմինների վրա, Արքիմեդի օրենքը: 
9) Մարմինների լողալու պայմանը:
10)  Նավերի լողալը, օդագնացություն:
2. Լրացուցիչ
1) Մխոցավոր հեղուկային պոմպ:

	Գործնական աշխատանք
	Խաչվող հասկացություններ

	Ցուցադրում
Հենարանի վրա պինդ մարմնի ճնշման կախումն ուժից և հենման մակերեսի մեծությունից,ճնշման հաղորդումը հեղուկներում և գազերում, հեղուկի ճնշումն անոթի հատակին և պատերին, ճնշման կախումը հեղուկի խտությունից, հաղորդակից անոթներ, մթնոլորտային ճնշման գոյությունը հաստատող փորձեր, մթնոլորտային ճնշման չափումը մարոմետր-աներոիդով, ջրաբաշխական մամլիչի կառուցվածքը և գործողությունը, արքիմեդյան ուժի ազդեցությունը հեղուկներում և գազերում գտնվող մարմինների վրա, մարմինների լողալը:
Լաբորատոր աշխատանք 
1. Անհայտ հեղուկի խտության որոշումը հաղորդակից անոթներում հեղուկների հավասարակշռության պայմանի օգնությամբ: 

	Օրինաչափություններ 
Պասկալի օրենքը: Հաղորդակից անոթների օրենքը: Գազի ճնշման կախումը ծավալից: Արքիմեդի օրենքը:
Պատճառ և հետևանք: 
Մթնոլորտային ճնշումը պայմանավորված է օդի կշռով:
Համակարգ և մոդել: 
Սկաֆանդր, բատիսկաֆ, հաղորդակից անոթ, սնդիկային բարոմետր:


	2. Հեղուկներ մեջ ընկղմված մարմինն արտամղող ուժի որոշումը:
3. Անհայտ նյութի խտության որոշումը Արքիմեդի ուժի չափման միջոցով:
Խնդիրների լուծում  
պինդ մարմինների, հեղուկների ճնշման, հաղորդակից անոթներում հեղուկների հավասարակշռության, ջրաբաշխական մամլիչի, մթնոլորտային ճնշման, Արքիմեդի ուժի, մարմինների լողալու վերաբերյալ։ 
Ուսումնական նախագիծ 
Ինչպե՞ս է շնչում մարդը:
Կենդանիների և մարդու լողալը:
	

	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
2. Հանրահաշիվ - Կարողանա կատարել գործողություններ տառային արտահայտություններով կոտորակների հետ։ 
Կարողանա կատարել չափման միավորների ձևափոխություններ:
3. Բնություն - Նախնական պատկերացումներ ունենա մթնոլորտի կառուցվածքի, մթնոլորտային ճնշման մասին:
4. Աշխարհագրություն - Մթնոլորտի ճնշումը տարբեր աշխարհագրական լայնություններում և նրա փոփոխությունը կախված տեղանքի բարձրությունից: 





8-ՐԴ ԴԱՍԱՐԱՆ

	ԹԵՄԱ 1

	ԿԻՆԵՄԱՏԻԿԱ 

	Նպատակը

	1. Սովորողների մեջ ձևավորել տարբեր տեսակի մեխանիկական շարժումները ճանաչելու, դրանց օրինաչափությունները նկարագրելու կարողություններ, զարգացնել հավասարաչափ արագացող, պտտական շարժումները բնութագրող ֆիզիկական մեծությունները որոշելու գործնական կարողություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. ներկայացնել անհավասարաչափ շարժումը, բերել օրինակներ (Հ8, Հ9),
2. ներկայացնել միջին ճանապարհային արագության ֆիզիկական իմաստը, (Հ8, Հ9)
3. ներկայացնել ուղղագիծ հավասարաչափ արագացող և դանդաղող շարժումները, բերել օրինակներ, (Հ8, Հ9)
4. ներկայացնել արագացում մեծության ֆիզիկական իմաստը, միավորը ՄՀ-ում,(Հ9, Հ4)
5. կառուցել  արագության՝ ժամանակից կախումն արտահայտող գրաֆիկը հավասարաչափ փոփոխական շարժման դեպքում,(Հ9)
6. սահմանել ազատ անկումը՝ որպես հավասարաչափ արագացող շարժման օրինակ, բերել օրինակներ, (Հ9) 
7․նկարագրել հավասարաչափ շրջանագծային շարժումը՝ շարժման սահմանումը, պտտման պարբերություն, հաճախություն մեծությունների ֆիզիկական իմաստը, կապը նրանց միջև, միավորները ՄՀ-ում, բերել օրինակներ:(Հ8, Հ9)

	Բովանդակությունը

	1. Անհավասարաչափ շարժում, միջին արագություն։
2. Ուղղագիծ հավասարաչափ արագացող շարժում, արագացում։
3. Արագությունն ուղղագիծ հավասարաչափ արագացող շարժման դեպքում:
4. Ճանապարհն ուղղագիծ հավասարաչափ արագացող շարժման դեպքում։
5. Ազատ անկում։ Ազատ անկման արագացում։
6. Հավասարաչափ շարժում շրջանագծով, պտտման պարբերություն և հաճախություն։

	Գործնական աշխատանք
	Խաչվող հասկացություններ

	Ցուցադրումներ
Անհավասարաչափ շարժում, ազատ անկում, հավասարաչափ շրջանագծային շարժում:
Լաբորատոր աշխատանք
Հավասարաչափ արագացող շարժման արագացման որոշումը:
Խնդիրների լուծում
հավասարաչափ փոփոխական շարժումը, ազատ անկումը, շրջանագծային շարժումը բնութագրող ֆիզիկական մեծությունների որոշման վերաբերյալ: 
	Կայունություն և փոփոխություն
Արագություն և արագացում մեծությունների կախումը ժամանակից:

	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
2. Հանրահաշիվ - Կարողանա կատարել գործողություններ տառային արտահայտություններով կոտորակների հետ, կառուցել գրաֆիկներ և գտնել անհրաժեշտ մեծությունը՝ օգտվելով տրված գրաֆիկից։



	ԹԵՄԱ 2

	ԴԻՆԱՄԻԿԱՅԻ ՀԻՄՆԱԿԱՆ ՕՐԵՆՔՆԵՐԸ

	Նպատակը

	1. Սովորողներին ծանոթացնել դինամիկայի հիմնական օրենքներին, ձևավորել այդ օրենքների հիման վրա մարմնի վրա ազդող ուժերի և շարժման օրինաչափությունների միջև կապերը բացահայտելու, փորձեր կատարելու, խնդիրներ լուծելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) սահմանել Նյուտոնի առաջին, երկրորդ և երրորդ օրենքները, (Հ9)
2) ներկայացնել Նյուտոնի օրենքների դրսևորման օրինակներ,(Հ9, Հ25)
3) սահմանել մարմնի իմպուլս մեծությունը, նրա չափման միավորը ՄՀ-ում, իմպուլսի պահպանման օրենքը,(Հ9)
4) բերել ռեակտիվ շարժման օրինակներ, բացատրել, թե ինչպես է շարժվում հրթիռը,(Հ9, Հ10, Հ30)
5) ներկայացնել օրինակներ, երբ մարմինն օժտված է կինետիկ և/կամ պոտենցիալ էներգիաներով, հաշվարկել դրանց արժեքները պարզ իրավիճակներում, (Հ8, Հ9)
6) սահմանել լրիվ մեխանիկական էներգիայի պահպանման և փոխակերպման օրենքը և կիրառել այն պարզ իրավիճակներում, (Հ4, Հ9) 
2. Լրացուցիչ
1)Ներկայացնել՝ ինչ նպատակներով են օգտագործում ջրի և քամու մեխանիկական էներգիաները:

	Բովանդակությունը

	Պարտադիր
1. Նյուտոնի առաջին օրենքը։
2. Նյուտոնի երկրորդ օրենքը։ 
3. Նյուտոնի երրորդ օրենքը։
4. Մարմնի իմպուլս: Իմպուլսի պահպանման օրենքը:
5. Ռեակտիվ շարժում, հրթիռային տեխնիկայի զարգացումը։
6. Մեխանիկական էներգիա։ Կինետիկ էներգիա։ Պոտենցիալ էներգիա։
7․ Մեխանիկական էներգիայի փոխակերպումները, լրիվ մեխանիկական էներգիայի  պահպանման օրենքը:
Լրացուցիչ
1․Շարժվող ջրի և քամու էներգիայի օգտագործումը:

	Գործնական աշխատանք
	Խաչվող հասկացություններ

	Ցուցադրումներ
Նյուտոնի երեք օրենքները, Երկրի մակերևույթից վեր բարձրացված մարմնի պոտենցիալ էներգիան, աշխատանքի կատարումը մարմնի կինետիկ էներգիայի հաշվին, պոտենցիալ և կինետիկ էներգիաների փոխակերպումները:
Լաբորատոր աշխատանք
1. Նյուտոնի երկրորդ օրենքի փորձարարական ստուգումը:
2. Էներգիայի պահպանման օրենքի ուսումնասիրությունը:
Խնդիրների լուծում 
Նյուտոնի օրենքների, իմպուլսի, էներգիայի փոխակերպումների և պահպանման վերաբերյալ: 
	Օրինաչափություններ
Նյուտոնի երեք օրենքները:
Պատճառ և հետևանք
Ուժը որպես մարմնի արագացման պատճառ:
Մեխանիզմներ, կառուցվածք և գործառույթ
Հրթիռ, պարզ մեխանիզմներ: 
Կայունություն և փոփոխություն
Իմպուլսի պահպանման օրենքը:
Լրիվ մեխանիկական էներգիայի պահպանման և փոխակերպման օրենքը:


	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Կարողանա իր մտքերը արտահայտել գրավոր և բանավոր եղանակով, 
2. Հանրահաշիվ - Կարողանա կատարել գործողություններ տառային արտահայտություններով կոտորակների հետ, Աշխարհագրություն - Կարողանա բացատրել տեղական քամիների առաջացման պատճառները, Կարողանա բնութագրել գետի ջրաէներգետիկ ռեսուրսը, ներկայացնել մակընթացության և տեղատվության էներգիական հնարավորությունները:   



	ԹԵՄԱ 3

	ՄԵԽԱՆԻԿԱԿԱՆ ՏԱՏԱՆՈՒՄՆԵՐ ԵՎ ԱԼԻՔՆԵՐ

	Նպատակը

	1. Ընդլայնել սովորողների գիտելիքները մեխանիկական շարժման վերաբերյալ, ձևավորել մեխանիկական տատանումներն ու ալիքները ճանաչելու, դրանց օրինաչափությունները նկարագրելու կարողություններ, զարգացնել մեխանիկական տատանումներն ու ալիքները բնութագրող ֆիզիկական մեծությունները որոշելու գործնական հմտություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) բերել տատանողական շարժման օրինակներ, (Հ9, Հ11)
2) ներկայացնել տատանողական շարժումը բնութագրող մեծությունները և այդ մեծությունների չափման միավորները և հաշվարկման բանաձևերը, (Հ4, Հ9)
3) մեկնաբանել էներգիայի փոխակերպման օրինաչափությունները տատանողական շարժման ընթացքում, (Հ8, Հ9)
4) բերել ռեզոնանսի առաջացման օրինակներ,(Հ8, Հ29, Հ30)
5) բերել երկայնական և լայնական ալիքների օրինակներ, ներկայացնել ալիքի երկարության, պարբերության և տարածման արագության միջև կապը, (Հ9)
6) ներկայացնել ձայնային ալիքները՝ որպես մեխանիկական ալիքների տեսակ, (Հ9, Հ28)
7) օրինակներով հիմնավորել, որ ձայնային ալիքները կարող են տարածվել տարբեր     միջավայրերում,(Հ9, Հ31)
8) բացատրել արձագանքի երևույթը(Հ9, Հ20)
2.Լրացուցիչ
1) որակապես ներկայացնել ձայնային ալիքները բնութագրող մեծությունները,
2)բերել բնության մեջ ենթաձայնի և անդրաձայնի  դրսևորման, առօրյայում, տեխնիկայում և բժշկության մեջ դրանց կիրառությունների օրինակներ։

	Բովանդակությունը

	1. Գաղափար մեխանիկական տատանումների մասին, տատանման պարբերություն, հաճախություն, լայնույթ։
2. Մաթեմատիկական և զսպանակավոր ճոճանակներ: Սեփական տատանումների պարբերությունը:
3. Էներգիայի փոխակերպումը տատանողական շարժման ժամանակ։
4. Ազատ և հարկադրական տատանումներ, ռեզոնանս:
5. Մեխանիկական ալիքներ։ Լայնական և երկայնական ալիքներ։ 
6. Ալիքի երկարություն և ալիքի տարածման արագություն:
7. Սեյսմական ալիքներ։  
8. Ձայնային ալիքներ։ Ձայնը տարբեր միջավայրերում։
9. Ձայնի ուժգնություն և ձայնի բարձրություն:
10. Արձագանք, ենթաձայն և անդրաձայն։

	Գործնական աշխատանք
	Խաչվող հասկացություններ

	Ցուցադրումներ
Թելից և զսպանակից կախված բեռի ազատ տատանումները, զսպանակից կախված բեռի տատանման պարբերության կախումը զսպանակի կոշտությունից և բեռի զանգվածից, թելից կախված բեռի տատանման պարբերության կախումը թելի երկարությունից, հարկադրական տատանումներ, լայնական և երկայնական ալիքների տարածումը, տատանվող մարմինը՝ որպես ձայնի աղբյուր, ձայնային ռեզոնանս:
Լաբորատոր աշխատանք
1. Զսպանակավոր ճոճանակի տատանումների ուսումնասիրումը:
2. Մաթեմատիկական ճոճանակի տատանումների ուսումնասիրումը: 
3. Ազատ անկման արագացման որոշումը մաթեմատիկական ճոճանակի միջոցով:
Խնդիրների լուծում
մեխանիկական տատանումները բնութագրող մեծությունների, մաթեմատիկական և զսպանակավոր ճոճանակների պարբերության հաշվարկման, ձայնային ալիքների վերաբերյալ:
	Օրինաչափություններ
Մաթեմատիկական և զսպանակավոր ճոճանակների տատանումների պարբերության կախումը համակարգի պարամետրերից:
Պատճառ և հետևանք
Ռեզոնանսի առաջացումը: 
Համակարգեր և համակարգերի մոդելներ
Մաթեմատիկական ճոճանակ:
Զսպանակավոր ճոճանակ:
Կայունություն և փոփոխություն
Էներգիայի փոխակերպումները մեխանիկական տատանումների ժամանակ:
Երկրաշարժի առաջացումը:

	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
Հանրահաշիվ - Կարողանա կատարել գործողություններ տառային արտահայտություններով կոտորակների հետ, կառուցել գրաֆիկներ և գտնել անհրաժեշտ մեծությունը՝ օգտվելով տրված գրաֆիկից։ 
2. Բնություն - Կարողանա ներկայացնել ձայնը՝ որպես միջավայրում տատանումների տարածման երևույթ:
3. Կենսաբանություն - Կարողանա ներկայացնել  անդրաձայն արձակող կենդանիների օրինակներ:
4. Աշխարհագրություն - Կարողանա ներկայացնել երկրագնդի սեյսմաակտիվ շրջանները:

	



	ԹԵՄԱ 4

	ՆԵՐՔԻՆ ԷՆԵՐԳԻԱ

	Նպատակը

	1. Սովորողների մեջ ձևավորել նախնական գիտելիքներ ներքին էներգիա, ջերմաքանակ ֆիզիկական մեծությունների մասին, ներքին էներգիայի փոփոխման մեխանիզմները մեկնաբանելու կարողություններ:




	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ձևակերպել ներքին էներգիա հասկացությունը,(Հ8, Հ9)
2) ներկայացնել ներքին էներգիայի փոփոխման եղանակները (մեխանիկական աշխատանք և ջերմափոխանակություն), ջերմաքանակ և տեսակարար ջերմունակություն մեծությունները, (Հ8, Հ9)
3) թվարկել ջերմահաղորդման տեսակները, բերել օրինակներ, (Հ8, Հ9)
4) ներկայացնել ջերմային հաշվեկշռի հավասարումը և կիրառել այն պարզ իրավիճակներում։(Հ8, Հ29)
2.Լրացուցիչ
1)իրականացնել չափումներ նյութերի տեսակարար ջերմունակության որոշման նպատակով, մեկնաբանել փորձի արդյունքները:

	Բովանդակությունը

	1. Ներքին էներգիա։ 
2. Ներքին էներգիայի փոփոխման եղանակները՝ աշխատանք և ջերմափոխանակություն։
3. Ջերմահաղորդականություն։ 
4. Կոնվեկցիա։ 
5. Ճառագայթում։
6. Ջերմաքանակ։ Տեսակարար ջերմունակություն:
7. Մարմնի տաքացման համար անհրաժեշտ կամ դրա հովացման դեպքում անջատվող ջերմաքանակի հաշվումը։
8. Ջերմային հաշվեկշռի հավասարումը:

	Գործնական աշխատանք
	Խաչվող հասկացություններ

	Ցուցադրումներ
Մարմինների տաքանալն աշխատանք կատարելիս և ջերմահաղորդման ժամանակ, պինդ մարմինների, հեղուկների և գազերի ջերմահաղորդականությունը, կոնվեկցիան հեղուկներում և գազերում, մարմինների տաքանալը ճառագայթային ջերմահաղորդման միջոցով, կալորիմետր:

Խնդիրների լուծում
մարմնի ներքին էներգիայի փոփոխության եղանակների, տեսակարար ջերմունակության, մարմնի տաքացման կամ դրա հովացման դեպքում անջատվող ջերմաքանակի վերաբերյալ:
Ուսումնական նախագիծ
Ջերմահաղորդականության, կոնվեկցիայի, ճառագայթման օրինակները բնության մեջ և դրանց կիրառությունները:
	Պատճառ և հետևանք
Համակարգի ներքին էներգիայի փոփոխման եղանակները՝ մեխանիկական աշխատանք, ջերմահաղորդում: 
Էներգիա 
Ներքին էներգիա:
Ջերմային էներգիա:
Կայունություն և փոփոխություն
Ջերմային հաշվեկշռի հավասարումը ջերմային էներգիայի կորուստների բացակայության դեպքում:
Ներքին և մեխանիկական էներգիաների փոխակերպումը:

	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
2. Հանրահաշիվ - Կարողանա կատարել գործողություններ տառային արտահայտություններով կոտորակների հետ, կատարել չափման միավորների ձևափոխություններ, համառոտագրել խնդրում բերված տվյալները։ 
3. Կենսաբանություն - Կարողանա ներկայացնել աշխարհագրական տարբեր լայնություններում բնակվող կենդանիների, թռչունների արտաքին պայմաններին հարմարվածության մեխանիզմները:



	ԹԵՄԱ 5

	ՆՅՈՒԹԻ ԱԳՐԵԳԱՏԱՅԻՆ ՎԻՃԱԿՆԵՐԻ ՓՈՓՈԽՈՒԹՅՈՒՆԸ

	Նպատակը

	1. Խորացնել և ընդլայնել սովորողների գիտելիքներն ու հմտությունները նյութի ագրեգատային վիճակների և դրանց փոփոխությունների մասին, զարգացնել նյութի ագրեգատային վիճակները և դրանց փոփոխությունները բնութագրող ֆիզիկական մեծությունները որոշելու գործնական հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) վերլուծել տարբեր ագրեգատային վիճակներում նյութի հատկությունները և կառուցվածքային տարբերությունները, (Հ8, Հ29)
2) կիրառել համապատասխան քանակական առնչությունները հալման, բյուրեղացման, շոգեգոյացման և խտացման երևույթները բացատրելու և գործնական խնդիրներ լուծելու համար,(Հ8, Հ9)
3) ներկայացնել ջերմաշարժիչների աշխատանքի հիմնական սկզբունքը, ՕԳԳ հասկացությունը և հաշվարկել այն պարզ իրավիճակներում: (Հ10, Հ28, Հ30)

2.Լրացուցիչ
1) վառելանյութի այրման ժամանակ ջերմաքանակի անջատումը ներկայացնել որպես բույսերի փոխակերպած և կուտակած արևային էներգիայի արգասիք,
2)ներկայացնել ջերմաշարժիչների օգտագործման հավանական ազդեցությունները բնության և հասարակության վրա և արժևորել վառելանյութի բնական պաշարների խնայողաբար օգտագործման կարևորությունը բնապահպանական հիմնախնդիրների տեսանկյունից։

	Բովանդակությունը

	1.Պարտադիր
1) Նյութի ագրեգատային վիճակները։
2) Բյուրեղային մարմինների հալումն ու պնդացումը, բյուրեղային մարմնի հալման համար անհրաժեշտ ջերմաքանակը, հալման տեսակարար ջերմություն։
3) Գոլորշիացում և խտացում։ Եռում, եռման ջերմաստիճան։ 
4) Շոգեգոյացման համար անհրաժեշտ ջերմաքանակը, շոգեգոյացման տեսակարար ջերմություն։
5) Վառելանյութի այրումից անջատված ջերմաքանակ, այրման տեսակարար ջերմություն։
2. Լրացուցիչ
1)  Ջերմաշարժիչներ։ Ներքին այրման շարժիչներ։

	Գործնական աշխատանք
	Ընդհանրական խաչվող հասկացություններ

	Ցուցադրումներ
Բյուրեղային մարմնի հալման և պնդացման դիտումը, տարբեր հեղուկների գոլորշացումը, հեղուկի սառելը գոլորշիանալիս, եռացող հեղուկի ջերմաստիճանի հաստատուն մնալու երևույթի դիտումը։Լաբորատոր աշխատանք
Ջրում լուծված աղի առկայությունից եռման ջերմաստիճանի կախվածության փորձնական ուսումնասիրումը 
Խնդիրների լուծում
հալման և պնդացման, գոլորշիացման և խտացման, եռման, վառելանյութի այրման ջերմաքանակների, ջերմային շարժիչների ՕԳԳ-ի հաշվարկման վերաբերյալ:
	Մեխանիզմներ, կառուցվածք և գործառույթ
Ջերմաշարժիչ։
Կայունություն և փոփոխություն
Ներքին էներգիայի փոփոխությունները նյութի մի ագրեգատային վիճակից մյուսին անցնելիս:
Ներքին և մեխանիկական էներգիաների փոխակերպումները:


	Միջառարկայական կապեր

	1. Հայոց լեզու - Կարողանա կարդալ, հասկանալ կարդացածը, առանձնացնել կարդացածի կարևոր գաղափարները։
2. Հանրահաշիվ - Կարողանա կատարել գործողություններ տառային արտահայտություններով կոտորակների հետ, մասն արտահայտել տոկոսով, հաշվել թվի տոկոսը, 
3. Քիմիա - Կարողանա ներկայացնել նյութի կառուցվածքը: 





                                                      
9-ՐԴ ԴԱՍԱՐԱՆ

	ԹԵՄԱ 1

		ԷԼԵԿՏՐԱԿԱՆ ԵՐԵՎՈՒՅԹՆԵՐ

	Նպատակը

	1. Ձևավորել պատկերացումներ էլեկտրական երևույթների մասին, զարգացնել պարզագույն էլեկտրական երևույթներն ուսումնասիրելու, էլեկտրաչափիչ և այլ էլեկտրական սարքերից անվտանգ օգտվելու հմտություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) փորձերով ներկայացնել մարմինների էլեկտրականացման երևույթները, լիցքավորված մարմինների փոխազդեցությունը (Հ4, Հ28),
2) էլեկտրաչափի միջոցով լուսաբանել էլեկտրական լիցքի բաժանելիությունը, ներկայացնել էլեկտրոնի լիցքը՝ որպես բնության մեջ հանդիպող ամենափոքր լիցք (Հ4, Հ29), 
3) դասակարգել նյութերի տեսակները՝ ըստ էլեկտրահաղորդականության, բերել օրինակներ (Հ8, Հ30),
4) ներկայացնել էլեկտրական հոսանքի առաջացման պայմանները,(Հ8, Հ31)
5) ներկայացնել էլեկտրական հոսանքի ազդեցության տեսակները, բերել օրինակներ, (Հ8, Հ31)
6) ներկայացնել էլեկտրական հոսանքի աղբյուրների կառուցվածքը, աշխատանքի սկզբունքն ու տեսակները, բերել օրինակներ (Հ4, Հ8),
7) կիրառել  էլեկտրական հոսանքը բնութագրող մեծությունները (հոսանքի ուժ, լարում, դիմադրություն, տեսակարար դիմադրություն, էլեկտրական հոսանքի աշխատանք, հզորություն) (Հ4, Հ30),
8) թվարկել էլեկտրական շղթաների հիմնական բաղկացուցիչ մասերը, դրանց պայմանական նշանները (Հ6, Հ29),
9) փորձնական ճանապարհով ստուգել հոսանքի ուժի, լարման բաշխման օրինաչափությունները հաղորդիչների հաջորդական, զուգահեռ միացումների ժամանակ (Հ6, Հ28),
2.Լրացուցիչ
1) նկարագրել շիկացման լամպի, էլեկտրաջեռուցիչ սարքերի, ապահովիչների կառուցվածքը և կարճ միացման երևույթը։

	Բովանդակությունը

	1.Պարտադիր
1) Մարմինների էլեկտրականացումը, էլեկտրական լիցք։
2) Ատոմի կառուցվածքը:
3) Էլեկտրացույց, էլեկտրական լիցքի բաժանելիությունը։ 
4) Մարմնի էլեկտրականացման երևույթը, լիցքի պահպանման օրենքը։
5) Էլեկտրականության հաղորդիչներ և մեկուսիչներ։ Էլեկտրական դաշտ։
6) Էլեկտրական հոսանք։ 
7) Էլեկտրական հոսանքի աղբյուրները, էլեկտրական շղթա և դրա բաղկացուցիչ մասերը։  
8) Էլեկտրական հոսանքի ազդեցությունները։ 
9) Հոսանքի ուժ, ամպերաչափ։ 
10) Էլեկտրական լարում, վոլտաչափ։ 
11) Էլեկտրական դիմադրություն։ 
12) Կայծակ, շանթարգել, հոսանքի ազդեցությունը կենդանի օրգանիզմների վրա։ 
13) Հաղորդիչի հաջորդական միացումը։ 
14) Հաղորդիչի զուգահեռ միացումը։
15) Էլեկտրական հոսանքի աշխատանքն ու հզորությունը։ 
16) Ջոուլ-Լենցի օրենքը։ 
2.Լրացուցիչ
 1) Շիկացած լամպ, կարճ միացում, ապահովիչներ։

	Գործնական աշխատանք
	Խաչվող հասկացություններ

	Ցուցադրումներ
Տարբեր մարմինների էլեկտրականացումը, էլեկտրականացած մարմինների փոխազդեցությունը, էլեկտրաչափի կառուցվածքը և աշխատանքի սկզբունքը, էլեկտրական լիցքերի բաժանելիությունը, հոսանքի աղբյուրներ՝ գալվանական էլեմենտներ, կուտակիչներ, էլեկտրական շղթայի հավաքումը, ամպերաչափ, վոլտաչափ, ռեոստատ, դիմադրություններ, հաղորդիչների հաջորդական և զուգահեռ միացումներ:
Լաբորատոր աշխատանք 
1. Էլեկտրական շղթայի կառուցում և հոսանքի ուժի ու լարման չափում։
2. Հաղորդիչի դիմադրության որոշումը ամպերաչափի և վոլտաչափի միջոցով։
3. Հաղորդիչների հաջորդական և զուգահեռ միացումների ուսումնասիրություն:
4. Էլեկտրական լամպում հոսանքի հզորության և աշխատանքի չափում։
Խնդիրների լուծում
էլեկտրական  հոսանքի բնութագրող ֆիզիկական մեծությունների (հոսանքի ուժ, լարում, դիմադրություն, տեսակարար դիմադրություն, էլեկտրական հոսանքի աշխատանք, հզորություն), Օհմի և Ջոուլ-Լենցի օրենքների, պարզ շղթաների հաշվարկման վերաբերյալ:
	Օրինաչափություններ
Օհմի, Ջոուլ-Լենցի օրենքները:
Պատճառ և հետևանք 
Հոսանքի ջերմային ազդեցության, դիմադրության պատճառները:
Սանդղակ, համամասնություն և քանակ
Ամպերաչափ, վոլտաչափ:


	Միջառարկայական կապեր

	1. Հայոց լեզու - Կարողանա վերարտադրել տեքստի բովանդակությունը, հասկանալ տեքստի գլխավոր գաղափարը, գտնել և տեքստից դուրս բերել անհրաժեշտ տեղեկույթը, ձևակերպել հետազոտության գաղափարը, իրականացման ընթացքը և արդյունքները, լսարանին հասկանալի ներկայացնել իր միտքը։
2. Մաթեմատիկա - Կարողանա կատարել հաշվարկներ կոտորակների հետ թվային և տառային արտահայտությամբ։ Կարողանա գծել մեծության փոփոխության գրաֆիկներ։



	ԹԵՄԱ 2

	ԷԼԵԿՏՐԱՄԱԳՆԻՍԱԿԱՆ ԵՐԵՎՈՒՅԹՆԵՐ

	Նպատակը

	1. Սովորողների մեջ ձևավորել պատկերացումներ մագնիսական դաշտի հատկությունների, էլեկտրամագնիսական ալիքների, դրանց կիրառական նշանակության մասին, զարգացնել հմտություններ ստացած գիտելիքները պարզ հետազոտություններ կատարելու, խնդիրներ լուծելու և առօրյա կյանքում կիրառելու համար։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել, որ մագնիսների փոխազդեցությունն իրականացվում է մագնիսական դաշտի միջոցով (Հ9 ), 
2) պատկերել պարզագույն մագնիսների մագնիսական գծերը (Հ6),
3) նկարագրել, թե ինչ է էլեկտրամագնիսական ալիքը (Հ4, Հ27),
4) ընդհանուր գծերով բացատրել  ռադիոյի, հեռուստատեսության, բջջային հեռախոսի և ինտերնետային կապի իրականացման սկզբունքը (Հ10, Հ31)
2.Լրացուցիչ
 1) ներկայացնել էլեկտրամագնիսի աշխատանքի սկզբունքը և կիրառության ոլորտները։

	Բովանդակությունը

	1.Պարտադիր
1) Հաստատուն մագնիսներ։ Հոսանքի մագնիսական դաշտը, մագնիսական գծեր։
2) Մագնիսական դաշտի ազդեցությունը հոսանքակիր շրջանակի վրա, էլեկտրաշարժիչ։
3) Էլեկտրամագնիսական մակածման երևույթը։
4)  Ռադիո, հեռուստատեսություն, բջջային հեռախոս, ինտերնետային կապ:
2.Լրացուցիչ
1) Էլեկտրամագնիսներ։ Երկրի մագնիսական դաշտը, կողմնացույց։

	Գործնական աշխատանք
	Խաչվող հասկացություններ

	Ցուցադրումներ
Հոսանքակիր հաղորդչի մագնիսական դաշտը, մագնիսական սլաքների դասավորությունն ուղիղ հոսանքակիր հաղորդչի շրջակայքում, էլեկտրամագնիսների կիրառությունները, հաստատուն մագնիսների փոխազդեցությունը, հոսանքակիր շրջանակի շարժումը մագնիսական դաշտում, էլեկտրամագնիսական մակածման երևույթը:
Լաբորատոր աշխատանք
Էլեկտրամագնիսի հավաքումը և դրա գործողության փորձարկումը:
Խնդիրների լուծում
մագնիսական դաշտի, էլեկտրամագնիսական մակածման վերաբերյալ:
Ուսումնական նախագիծ
Մագնիսական դաշտի ազդեցությունը կենդանի օրգանիզմների վրա:
	Պատճառ և հետևանք 
Մագնիսական դաշտի աղբյուրը էլեկտրական հոսանքն է:
Մեխանիզմներ, կառուցվածք և գործառույթ
Էլեկտրամագնիս, կողմնացույց, ռադիո, հեռուստատեսություն, բջջային հեռախոս, ինտերնետային կապ:

	Միջառարկայական կապեր

	1. Հայոց լեզու - Կարողանա վերարտադրել տեքստի բովանդակությունը, հասկանալ տեքստի գլխավոր գաղափարը, գտնել և տեքստից դուրս բերել անհրաժեշտ տեղեկույթը, ձևակերպել հետազոտության գաղափարը, իրականացման ընթացքը և արդյունքները, լսարանին հասկանալի ներկայացնել իր միտքը։
2. Կենսաբանություն - Իմանա կենդանի օրգանիզմի վրա մագնիսական դաշտի ազդեցությունը։



	ԹԵՄԱ 3

	ՕՊՏԻԿԱԿԱՆ ԵՐԵՎՈՒՅԹՆԵՐ

	Նպատակը

	1. Սովորողների մեջ ձևավորել պատկերացումներ լույսի, օպտիկական երևույթների մասին, օպտիկական սարքերում երկրաչափական կառուցումների միջոցով լուսային ճառագայթների ընթացքը պատկերելու, խնդիրներ լուծելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) բերել լույսի ուղղագիծ տարածման օրենքն ապացուցող օրինակներ, (Հ5, Հ30)
2) փորձով ստուգել լույսի անդրադարձման և բեկման օրենքները, (Հ5, Հ29)
3) դասակարգել ոսպնյակները, ներկայացնել դրանց բնութագրող մեծությունները, բարակ ոսպնյակի բանաձևը, (Հ7, Հ28)
4) կառուցել բարակ ոսպնյակի պատկերը բարակ ոսպնյակում (Հ8, Հ31)
2.Լրացուցիչ
1) ներկայացնել աչքը՝ որպես փոփոխական օպտիկական ուժով ոսպնյակի մոդել, կարճատեսության և հեռատեսության առաջացման պատճառները,  ակնոցների և կոնտակտային ոսպնյակների ազդեցությունը տեսողության վրա:

	Բովանդակությունը

	1.Պարտադիր
1) Լույս, լույսի տարածումը համասեռ միջավայրում։ 
2) Լույսի անդրադարձման օրենքը, հարթ հայելի։
3) Լույսի բեկումը, լույսի բեկման օրենքը։ 
4) Ոսպնյակներ, ոսպնյակների օպտիկական ուժ:
5) Առարկայի պատկերի կառուցումը ոսպնյակում։ 
6) Բարակ ոսպնյակի բանաձևը, խոշորացում։ 
2.Լրացուցիչ
  1)Աչք և տեսողություն

	Գործնական աշխատանք
	Խաչվող հասկացություններ

	Ցուցադրումներ
Հեռադիտակ, լույսի տարբեր աղբյուրներ, ստվերի և կիսաստվերի առաջացումը, լույսի անդրադարձումը, առարկայի պատկերի կառուցումը հարթ հայելում, լույսի բեկումը, լուսային ճառագայթի ընթացքը ոսպնյակներում, պատկերի ստացումը ոսպնյակի օգնությամբ:
Լաբորատոր աշխատանք
Պատկերի ստացումը ոսպնյակի միջոցով:
Խնդիրների լուծում
լույսի ուղղագիծ տարածման, անդրադարձման և բեկման երևույթների, հայելում և ոսպնյակներում առարկայի պատկերը բնութագրող մեծությունների հաշվարկման վերաբերյալ:
Ուսումնական նախագիծ
Գալիլեյի աստղադիտակը:
	Օրինաչափություններ
Լույսի ուղղագիծ տարածման, անդրադարձման և  բեկման օրենքները:
Կառուցվածք և գործառույթ
Հայելի, ոսպնյակ, աչք, հեռադիտակ:

	Միջառարկայական կապեր

	1. Հայոց լեզու - Կարողանա վերարտադրել տեքստի բովանդակությունը, հասկանալ տեքստի գլխավոր գաղափարը, գտնել և տեքստից դուրս բերել անհրաժեշտ տեղեկույթը, ձևակերպել հետազոտության գաղափարը, իրականացման ընթացքը և արդյունքները, լսարանին հասկանալի ներկայացնել իր միտքը։
2. Երկրաչափություն: Կարողանա օգտվել եռանկյունների նմանության, ուղիղների զուգահեռության հայտանիշներից, կատարել կառուցումներ, կատարել գործողություններ եռանկյունաչափական ֆունկցիաների հետ:
3. Կենսաբանություն - Իմանա աչքի կառուցվածքը և հեռատեսության, կարճատեսության պատճառները։



	ԹԵՄԱ 4

	ԱՏՈՄԻ ՄԻՋՈՒԿԻ ԿԱՌՈՒՑՎԱԾՔԸ

	Նպատակը

	1. Ընդլայնել սովորողների պատկերացումները միկրոաշխարհի վերաբերյալ, ձևավորել գիտելիքներ ատոմի միջուկի կառուցվածքի, ռադիոակտիվության երևույթի, ատոմային էներգիայի մասին, լուսաբանել միջուկային էներգիայի կիրառական նշանակությունը և օգտագործման հնարավոր վտանգները:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) պատկերել ատոմի միջուկի կառուցվածքային մոդելը, (Հ6, Հ28)
2) հաշվարկել տվյալ քիմիական տարրի ատոմի միջուկում պարունակվող պրոտոնների և նեյտրոնների թիվը, (Հ4, Հ30)
3) նկարագրել ճառագայթաակտիվության երևույթը, α-, β-  և γ-ճառագայթների բնույթը, (Հ27, Հ28)
4) ներկայացնել՝ ինչ է ատոմային էներգիան և կիրառության ոլորտները (Հ28, Հ31)
2. Լրացուցիչ
1) ներկայացնել ատոմային էներգետիկայի հետ կապված բնապահպանական խնդիրները:
2) ներկայացնել ճառագայթաակտիվության ազդեցությունը մարդու օրգանիզմի վրա

	Բովանդակությունը

	Պարտադիր
1. Բնական ճառագայթաակտիվություն, α-, β-  և γ-ճառագայթներ:
2. Ատոմի միջուկի կառուցվածքը:
3. Ատոմային էներգիա:
4. Էներգիայի այլընտրանքային աղբյուրներ:
Լրացուցիչ
     1․Ատոմային էներգետիկան և բնապահպանական խնդիրները:

	Գործնական աշխատանք
	Խաչվող հասկացություններ

	Ցուցադրումներ
Ատոմի միջուկի կառուցվածքի մոդելը, ատոմակայանների, ատոմային ռումբի պայթման հետևանքների մասին ուսումնական ֆիլմեր: 
Ուսումնական նախագիծ
Հայկական ատոմակայանը:

	Համակարգեր և համակարգերի մոդելներ
Ատոմի միջուկի կառուցվածքային մոդելը:
Կառուցվածք և գործառույթ
Ատոմային ռեակտոր, ատոմային ռումբ:

	Միջառարկայական կապեր

	1. Հայոց լեզու - Կարողանա վերարտադրել տեքստի բովանդակությունը, հասկանալ տեքստի գլխավոր գաղափարը, գտնել և տեքստից դուրս բերել անհրաժեշտ տեղեկույթը, ձևակերպել հետազոտության գաղափարը, իրականացման ընթացքը և արդյունքները, լսարանին հասկանալի ներկայացնել իր միտքը։
2. Քիմիա - Կարողանա Մենդելեևի պարբերական աղյուսակի միջոցով որոշել քիմիական տարրի ատոմի միջուկում պարունակվող պրոտոնների և նեյտրոնների թիվը: 



	ԹԵՄԱ 5

	ԱՍՏՂԱԳԻՏՈՒԹՅՈՒՆ

	Նպատակը

	1. Խորացնել և ընդլայնել սովորողների գիտելիքները տիեզերական մարմինների, տիեզերքի կառուցվածքի մասին, ձևավորել աստղագիտական դիտումներ կատարելու կարողություններ, նպաստել նրանց գիտական աշխարհայացքի ձևավորմանը:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ընդհանուր գծերով ներկայացնել աստղագիտության զարգացման պատմությունը,  հայ աստղագետների, Բյուրականի աստղադիտարանի գիտական ձեռքբերումները, (Հ29, Հ30)
2) ներկայացնել աստղադիտակի դերը աստղագիտության մեջ, դրա տեսակները,
3) ներկայացնել աստղադիտարանների գիտական նշանակությունը և դերը ժամանակակից կյանքում, (Հ8, Հ10, Հ30)
4) նկարագրել Արեգակնային համակարգի կառուցվածքը, (Հ7, Հ8, Հ30)
5) նկարագրել Երկիր մոլորակի տեղը Արեգակնային համակարգում և նրա շարժման հետևանքները, (Հ9, Հ30)
6) ներկայացնել Արեգակը՝ որպես Երկրին ամենամոտ աստղ, (Հ7, Հ30)
7) ներկայացնել համաստեղությունը՝ որպես աստղերի խումբ, աստղերի կառուցվածքը և դրանց դասակարգումը, (Հ8, Հ10, Հ29)
8) ներկայացնել գալակտիկաների տեսակները, մեր գալակտիկայի կառուցվածքը,(Հ8, Հ30)
9) ներկայացնել տիեզերքի ծագման Մեծ պայթյունի վարկածը,(Հ29, Հ30, Հ31)
10) բացատրել Երկրից և տիեզերքից աստղագիտական հետազոտությունների տարբերություններն ու առավելությունները,(Հ29, Հ31)
2.Լրացուցիչ
1)  նկարագրել արհեստական արբանյակների անհրաժեշտությունը և նշանակությունը գիտության և տնտեսության զարգացման գործում,
2) ներկայացնել միջմոլորակային թռիչքների պատմությունը և կանխատեսել դրանց նշանակությունն ապագայում:  

	Բովանդակությունը

	1.Պարտադիր
1)Աստղագիտության զարգացման պատմություն: Աստղագիտությունը Հայաստանում:
2)Աստղադիտակներ և աստղադիտարաններ:
3)Արեգակնային համակարգ: Արեգակ:
4)Երկիր մոլորակը:
5)Աստղեր:
6)Գալակտիկաներ:
7)Տիեզերքի կառուցվածքը:
2.Լրացուցիչ
1)Արհեստական արբանյակներ և տիեզերական միջմոլորակային կայաններ:

	Գործնական աշխատանք
	Խաչվող հասկացություններ

	Ցուցադրումներ
Գիշերային պարզ երկնքի դիտումներ, լուսնի փուլերը, աստղադիտակ:
Լաբորատոր աշխատանք
Մոլորակների շարժումը Արեգակնային համակարգում (թվային լաբորատորիա):
Խնդիրների լուծում
տիեզերական մարմինների չափերի, և հեռավորությունների, ճառագայթած էներգիաների վերաբերյալ:
Ուսումնական նախագիծ
1. Հայկական տոմար:
2. Մայաների աստղագիտությունը:
	Պատճառ և հետևանք
Խավարումներ, մակընթացություններ և տեղատվություններ:
Համակարգեր և համակարգերի մոդելներ
Արեգակնային համակարգ:
Համաստեղություն:
Գալակտիկա:


	Միջառարկայական կապեր

	1. Հայոց լեզու - Կարողանա վերարտադրել տեքստի բովանդակությունը, հասկանալ տեքստի գլխավոր գաղափարը, գտնել և տեքստից դուրս բերել անհրաժեշտ տեղեկույթը, ձևակերպել հետազոտության գաղափարը, իրականացման ընթացքը և արդյունքները, լսարանին հասկանալի ներկայացնել իր միտքը։
2. Մաթեմատիկա: Կարողանա կատարել հաշվարկներ՝ օգտագործելով աստիճանային ֆունկցիաներ:
3. Կենսաբանություն - Իմանա այլ մոլորակների վրա կյանքի գոյության պայմանները:
4. Աշխարհագրություն - Գաղափար ունենա Երկրի ձևի, չափերի և շարժման օրինաչափությունների մասին:









10-ՐԴ ԴԱՍԱՐԱՆ 

1. Ընդհանուր տեղեկություններ մեխանիկական շարժման մասին
2. Ուղղագիծ հավասարաչափ շարժում 
3. Ուղղագիծ անհավասարաչափ շարժում 
4. Կորագիծ շարժում։ Հավասարաչափ շրջանագծային շարժում 
5. Ազատ անկումը՝ որպես հավասարաչափ արագացող շարժման տեսակ 
6. Նյուտոնի օրենքները 
7. Փոխազդեցությունների դասակարգումը: Բնության ուժեր  
8. Մարմնի հավասարակշռություն 
9. Աշխատանք և հզորություն։ Էներգիայի պահպանման օրենքը մեխանիկայում 
10. Հեղուկների և գազերի մեխանիկայի տարրերը 
11. Իմպուլս։ Իմպուլսի պահպանման օրենք 
12. Մեխանիկական տատանումներ 
13. Մեխանիկական  ալիքներ 

Պահուստային ժամեր՝ 

	ԹԵՄԱ 1

	ԸՆԴՀԱՆՈՒՐ ՏԵՂԵԿՈՒԹՅՈՒՆՆԵՐ ՄԵԽԱՆԻԿԱԿԱՆ ՇԱՐԺՄԱՆ ՄԱՍԻՆ 

	Նպատակը

	1. Ձևավորել գիտելիքների համակարգ մեխանիկական շարժման ներկայացման և ուսումնասիրման համար: 

	Վերջնարդյունքներ

	Թեմայի նպատակին հասնելու համար աշակերտը պետք է կարողանա՝
1․Պարտադիր
1) ներկայացնել «հաշվարկման մարմին», «հաշվարկման համակարգ» և «մեխանիկական շարժում»հասկացությունները,(Մ5, Մ6)
2) որոշել մարմնի դիրքը տարածության մեջ կոորդինատային և վեկտորական եղանակներով,(Մ5, Մ11)
3) ձևակերպել մեխանիկայի հիմնական խնդիրը,(Մ6, Մ12)
4) տարբերակել «տեղափոխություն», և «մարմնի անցած ճանապարհ» հասկացությունները,(Մ5, Մ7)
5) ներկայացնել նյութական կետը՝ որպես իրական մարմնի մոդել, (Մ5, Մ15)
6) դասակարգել մեխանիկական շարժումները՝ ըստ հետագծի տեսքի և շարժման օրենքի,(Մ6, Մ11)
7)  ներկայացնել մեխանիկական շարժման հարաբերականությունը:(Մ5, Մ27)
2.Լրացուցիչ
1) բերել օրինակներ, երբ մարմնի առանձին մասերը փոխում են դիրքերը միմյանց նկատմամբ,

	Բովանդակությունը

	1. Մեխանիկական շարժում։ Մեխանիկայի հիմնական խնդիրը։
2. Հաշվարկման համակարգ։ Մարմնի դիրքը տարածության մեջ։
3. Գործողություններ վեկտորներով։ 
4. Շառավիղ վեկտոր։ Հետագիծ։ Ճանապարհ։
5. Տեղափոխություն։ Շարժման օրենք։ Շարժումների դասակարգումը՝ ըստ հետագծի ձևի և ըստ շարժման օրենքի։
6. Նյութական կետ։ Համընթաց շարժում։

	Գործնական աշխատանք
	Խաչվող հասկացություններ

	Ցուցադրումներ՝
Մարմինների շարժման հետագծեր, ուղղագիծ և կորագիծ շարժումներ, 
շարժման հարաբերականությունը:
Խնդիրների լուծում
շարժման հետագծի, անցած ճանապարհի, տեղափոխության որոշման վերաբերյալ:
	Օրինաչափություններ 
Շարժման օրենք:
Մասշտաբ, համամասնություն և քանակ 
Կոորդինատային համակարգ:
Կայունություն և փոփոխություն 
Շարժումը՝ որպես փոփոխություն ժամանակի ընթացքում:

	Միջառարկայական կապեր

	1. Հայոց լեզու - Կարողանա օգտագործել թեմային առնչվող եզրույթները (ընդհանրացնել դրանց իմաստը) այլ բնագավառներում խոսքը շարադրելիս։
2. Երկրաչափություն - Կարողանա կիրառել երկրաչափության օրենքները վեկտորական հավասարումները վերլուծելիս և համապատասխան հաշվարկները կատարելիս:







	ԹԵՄԱ 2

	ՈՒՂՂԱԳԻԾ ՀԱՎԱՍԱՐԱՉԱՓ ՇԱՐԺՈՒՄ 

	Նպատակը

	1. Զարգացնել իրական կյանքում հանդիպող ուղղագիծ հավասարաչափ շարժումները մոդելավորելու և ուսումնասիրելու կարողություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) տարբերակել արագություն և ճանապարհային արագություն հասկացությունները, (Հ5, Հ6, Հ7)
2) սահմանել ուղղագիծ հավասարաչափ շարժման արագությունը և ճանապարհային արագությունը, (Մ5, Մ6, Մ7)
3) ներկայացնել ուղղագիծ հավասարաչափ շարժման հավասարումը և օրենքը վեկտորական և կոորդինատային եղանակով,(Մ5, Մ6, Մ7)
4) ներկայացնել ուղղագիծ հավասարաչափ շարժումը բնութագրող մեծությունների ժամանակից կախվածության գրաֆիկները, (Մ5, Մ11, Մ12)
5)  հաշվարկել մարմնի արագությունը, դիրքը, տեղափոխությունը միմյանց նկատմամբ հավասարաչափ շարժվող մի համակարգից մյուսին անցնելիս։(Մ5, Մ27)
2.Լրացուցիչ
1) կիրառել ուղղագիծ հավասարաչափ շարժման մասին ունեցած գիտելիքները բնության մեջ հանդիպող շարժումները բնութագրելու համար,

	Բովանդակությունը

	1. Ուղղագիծ հավասարաչափ շարժում, արագություն: 
2. Մեխանիկայի հիմնական խնդրի լուծումն ուղղագիծ հավասարաչափ շարժման դեպքում:
3. Ուղղագիծ հավասարաչափ շարժվող մարմնի տեղափոխության, կոորդինատի և արագության գրաֆիկները:
4. Շարժման և դադարի հարաբերականությունը։ Տեղափոխությունների և արագությունների գումարումը։ Հարաբերական արագություն։

	Գործնական աշխատանք
	Խաչվող հասկացություններ

	Ցուցադրումներ        
Ուղղագիծ հավասարաչափ շարժման օրինակներ, մարմնի շարժման հետագծի հարաբերականությունը: 
Խնդիրների լուծում
ուղղագիծ հավասարաչափ շարժումը բնութագրող մեծությունների հաշվարկման վերաբերյալ:
	Օրինաչափություններ  
Ուղղագիծ և հավասարաչափ շարժման օրենքը:
Կայունություն և փոփոխություն 
Շարժման հարաբերականությունը:

	Միջառարկայական կապեր

	Մաթեմատիկա - Կարողանա կատարել գործողություններ վեկտորների հետ, կառուցել գրաֆիկների:



	ԹԵՄԱ 3

	ՈՒՂՂԱԳԻԾ ԱՆՀԱՎԱՍԱՐԱՉԱՓ ՇԱՐԺՈՒՄ 

	Նպատակը

	1. Զարգացնել իրական կյանքում հանդիպող ուղղագիծ հավասարաչափ փոփոխական շարժումները մոդելավորելու և ուսումնասիրելու կարողություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1․ Պարտադիր
1)  սահմանել ուղղագիծ անհավասարաչափ շարժումը և բերել օրինակներ, (Մ5, Մ6, Մ7)
2)  սահմանել անհավասարաչափ շարժման միջին և ակնթարթային արագությունները(Մ5, Մ11)
3) տարբերել միջին արագությունը միջին ճանապարհային արագությունից (Մ5, Մ11, Մ12)
4)  որոշել շարժման միջին արագությունը և միջին ճանապարհային արագությունը,(Մ12, Մ15)
5)  սահմանել հավասարաչափ փոփոխական շարժումը, (Մ5, Մ6, Մ7)
6)  բացատրել հավասարաչափ փոփոխական շարժման արագացման ֆիզիկական իմաստը(Մ5, Մ7)
7)  կառուցել ուղղագիծ հավասարաչափ փոփոխական շարժման արագության մոդուլի գրաֆիկը և գրաֆիկի միջոցով որոշել մարմնի անցած ճանապարհը, (Մ6, Մ7)
8)  օգտագործել ուղղագիծ հավասարաչափ փոփոխական շարժման հիմնական հավասարումները՝ շարժումները ուսումնասիրելու համար:(Մ6, Մ11, Մ12)
2.Լրացուցիչ
1) համեմատել միջին արագությունը ակնթարթային արագության գաղափարի հետ,
2) հիմնավորել, որ հավասարաչափ փոփոխական շարժման դեպքում միջին արագությունը հավասար է սկզբնական և վերջնական արագությունների միջին թվաբանականին,




	Բովանդակությունը

	1. Անհավասարաչափ շարժում։ Անհավասարաչափ շարժման միջին և ակնթարթային արագություններ։
2. Հավասարաչափ փոփոխական շարժում։ Արագացում։
3. Ուղղագիծ հավասարաչափ փոփոխական շարժման հիմնական հավասարումները։ 
4. Ուղղագիծ հավասարաչափ փոփոխական շարժման գրաֆիկական պատկերումը:    

	Գործնական աշխատանք
	Խաչվող հասկացություններ

	Ցուցադրումներ
Հավասարաչափ արագացող շարժման օրինակներ, մեքենայի արագաչափի սանդղակը: 
Լաբորատոր աշխատանք 
Ուղղագիծ հավասարաչափ արագացող շարժման ուսումնասիրությունը:    
Խնդիրների լուծում
ակնթարթային  և միջին արագությունների, հավասարաչափ փոփոխական շարժումը բնութագրող մեծությունների հաշվարկման վերաբերյալ:
	Օրինաչափություններ 
Հավասարաչափ արագացող շարժման օրենքները:
Կայունություն և փոփոխություն 
Կինեմատիկական մեծությունների կախումը ժամանակից:

	Միջառարկայական կապեր

	1. Հանրահաշիվ - Կարողանա կիրառել հանրահաշվից ձեռք բերած գիտելիքները քառակուսի հավասարումներ կազմելիս և լուծելիս։ Մեկնաբանել արագացումով շարժման գրաֆիկները քառակուսի հավասարումների գրաֆիկների համատեքստում։

	ԿՈՐԱԳԻԾ ՇԱՐԺՈՒՄ։ ՀԱՎԱՍԱՐԱՉԱՓ ՇՐՋԱՆԱԳԾԱՅԻՆ ՇԱՐԺՈՒՄ 

	Նպատակը

	1. Զարգացնել բնության մեջ և առօրյա կյանքում հանդիպող հավասարաչափ պտտական շարժումները մոդելավորելու և ուսումնասիրելու կարողություններ։

	Վերջնարդյունքներ

	 Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել կորագիծ շարժման դեպքում ակնթարթային արագության ֆիզիկական իմաստը և մեկնաբանել ուղղությունը,(Մ7, Մ27)
2) դասակարգել կորագիծ շարժումները՝ ըստ ճանապարհային արագության, (Մ5, Մ11, Մ15)
3) սահմանել գծային և անկյունային արագություն, կենտրոնաձիգ արագացում, պարբերություն և հաճախություն մեծությունները և ներկայացնել դրանց միջև եղած կապերը, (Մ5, Մ6, Մ11)
2. Լրացուցիչ
1) ներկայացնել տանգենցիալ արագացման ֆիզիկական իմաստը:

	Բովանդակությունը

	      1.Պարտադիր
1) Արագությունը և արագացումը կորագիծ շարժման դեպքում։ 
2) Կորագիծ հավասարաչափ շարժում։
3) Հավասարաչափ շրջանագծային շարժում։
4) Կենտրոնաձիգ արագացում:
2.Լրացուցիչ
1) Տանգեցիալ արագացում։

	Գործնական աշխատանք
	Խաչվող հասկացություններ

	Ցուցադրումներ     
Շրջանագծային շարժման ակնթարթային  արագության ուղղությունը: 
Լաբորատոր աշխատանք
Շրջանագծային շարժման ուսումնասիրությունը:
Խնդիրների լուծում
հավասարաչափ շրջանագծային շարժումը բնութագրող մեծությունների հաշվարկման վերաբերյալ:
	Օրինաչափություններ 
Շրջանագծային հավասարաչափ շարժման օրինաչափությունը:
    

	Միջառարկայական կապեր

	1. Հանրահաշիվ - Կարողանա կիրառել եռանկյունաչափությունից  ձեռք բերած հմտությունները ռադիաններով աշխատելու ընթացքում։
2. Հայոց լեզու - Օգտագործել թեմային առնչվող եզրույթները (ընդհանրացնել դրանց իմաստը) այլ բնագավառներում խոսքը շարադրելիս:
3. Երկրաչափություն - Կիրառել երկրաչափության օրենքները շրջանագծային շարժման ընթացքում տեղափոխության և անցած ճանապարհի վերաբերյալ հաշվարկներ կատարելիս։

	ԱԶԱՏ ԱՆԿՈՒՄԸ՝ ՈՐՊԵՍ ՀԱՎԱՍԱՐԱՉԱՓ ԱՐԱԳԱՑՈՂ ՇԱՐԺՄԱՆ ՏԵՍԱԿ 

	Նպատակը

	1. Զարգացնել  ազատ անկում կատարող մարմնի շարժումը մոդելավորելու, ուսումնասիրելու և ներկայացնելու  կարողություններ։   

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. որոշել ուղղաձիգ նետված մարմնի դիրքը և արագությունը տարածության մեջ, ժամանակի կամայական պահին,(Մ5, Մ11)
2. կիրառել ուղղագիծ հավասարաչափ փոփոխական շարժման օրինաչափությունները ազատ անկումն ուսումնասիրելիս, (Մ5, Մ6, Մ11)
3. բերել անկյան տակ և հորիզոնական ուղղությամբ նետված մարմինների շարժման օրինակներ, (Մ5, Մ7, Մ15)
4. ներկայացնել շարժումների անկախության սկզբունքը,(Մ11, Մ12)
որոշել անկյան տակ և հորիզոնական ուղղությամբ նետված մարմնի դիրքն ու արագությունը ժամանակի ցանկացած պահին, շարժման հեռահարությունը, թռիչքի առավելագույն բարձրության կախվածությունը սկզբնական արագությունից և նետման անկյան մեծությունից,(Մ5, Մ6, Մ27)
Լրացուցիչ
1. հիմնավորել, որ անկյան տակ և հորիզոնական ուղղությամբ նետված մարմինների շարժման հետագիծը պարաբոլ է։

	Բովանդակությունը

	1. Մարմինների ազատ անկումը։ Ազատ անկման արագացում։
2. Ուղղաձիգ նետված մարմնի շարժումը:
    3․  Հորիզոնական ուղղությամբ նետված մարմնի շարժումը։
    4․ Հորիզոնի նկատմամբ անկյան տակ նետված մարմնի շարժումը։

	Գործնական աշխատանք
	Խաչվող հասկացություններ

	Ցուցադրումներ
Մարմինների անկումը օդում և վակուումային խողովակում, մարմնի թռիչքի հեռահասության կախումը նետման անկյան մեծությունից։
Լաբորատոր աշխատանքներ
1. Ազատ անկման օրենքների ուսումնասիրություն:
2. Միևնույն բարձրությունից ազատ անկում կատարող և հորիզոնական ուղղությամբ նետված մարմինների շարժման ժամանակամիջոցների փորձնական համեմատում:
3. Ֆիզիկական կամ վիրտուալ լաբորատորիայում հորիզոնական ուղղությամբ կամ հորիզոնի նկատմամբ անկյան տակ նետված մարմնի շարժման մոդելավորում և ուսումնասիրություն:
Խնդիրների լուծում
ուղղաձիգ դեպի վեր, հորիզոնական ուղղությամբ և անկյան տակ նետված մարմինների շարժումը բնութագրող մեծությունների հաշվարկման վերաբերյալ:
Ուսումնական նախագիծ
Ռազմագիտությունը և անկյան տակ նետված մարմինների շարժումը։
	Օրինաչափություններ  
Ազատ անկման օրենքները:  
Պատճառ և հետևանք
Ծանրության ուժի ազդեցությունը շարժման ուղղաձիգ բաղադրիչի վրա:

	Միջառարկայական կապեր

	1. Հանրահաշիվ - Կարողանա լուծել հավասարումների համակարգերը և մեկնաբանել դրանց արդյունքները։
2. Երկրաչափություն - Կարողանա կիրառել երկրաչափության օրենքները վեկտորական հավասարումները վերլուծելիս և համապատասխան հաշվարկները կատարելիս։
3. Ինֆորմատիկա - Կարողանա ֆիզիկական կամ վիրտուալ լաբորատորիայում ստեղծել  հորիզոնական ուղղությամբ կամ հորիզոնի նկատմամբ անկյան տակ նետված մարմնի շարժման մոդել, հաշվարկել շարժումը բնութագրող ֆիզիկական  մեծությունները և հետագիծը տարբեր սկզբնական պայմանների դեպքում:

	ՆՅՈՒՏՈՆԻ ՕՐԵՆՔՆԵՐԸ 

	Նպատակը

	1. Զարգացնել Նյուտոնի երեք օրենքների միջոցով բնության երևույթները և օրինաչափությունները բացահայտելու, վարկածներ առաջադրելու, դրանք համապատասխան հաշվարկներով հաստատելու և առօրյա իրավիճակներում կողմնորոշվելու հմտություններ:




	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) օրինակներով հիմնավորել, որ եթե մարմնի վրա այլ մարմիններ չեն ազդում կամ դրանց ազդեցությունները համակշռում են, ապա մարմինը մնում է դադարի վիճակում կամ կատարում է ուղղագիծ հավասարաչափ շարժում, (Մ5, Մ6)
2) բացատրել «իներտություն» հասկացությունը, (Մ7, Մ12)
3) բերել առօրյա կյանքում հանդիպող իներցիայի դրսևորման օրինակներ, (Մ6, Մ15)
4) ձևակերպել Նյուտոնի առաջին օրենքը, (Մ5, Մ12)
5) ներկայացնել, թե որ համակարգն է կոչվում իներցիալ, ինչ պայմանների դեպքում Երկրի հետ կապված հաշվարկման համակարգը կարելի է համարել իներցիալ,(Մ6, Մ7)
6) ձևակերպել Նյուտոնի երկրորդ օրենքը,(Մ5, Մ12)
7) ձևակերպել Նյուտոնի երրորդ օրենքը, լուսաբանել այն կոնկրետ օրինակներով,(Մ5, Մ12)
2.Լրացուցիչ
1)  փորձով հիմնավորել, որ մարմնի արագացումն ուղիղ համեմատական է նրա վրա ազդող համազոր ուժին և հակադարձ համեմատական է նրա զանգվածին,
2) ներկայացնել Նյուտոնի օրենքների կիրառելիության սահմանները:

	Բովանդակությունը

	1. Հաշվարկման իներցիալ համակարգեր։ Նյուտոնի առաջին օրենքը։
2. Զանգված։ Զանգվածը, որպես իներտության չափ։
3. Ուժ։ Համազոր ուժ։ 
4. Նյուտոնի երկրորդ օրենքը։ 
5. Նյուտոնի երրորդ օրենքը։

	Գործնական աշխատանք
	Խաչվող հասկացություններ

	Ցուցադրումներ
Իներցիա երևույթը, ազդեցությունը հավասար է հակազդեցությանը:
Խնդիրների լուծում
Նյուտոնի երեք օրենքների օգնությամբ մարմինների և դրանց համակարգերի շարժումները բնութագրող մեծությունների հաշվարկման վերաբերյալ:
	Օրինաչափություններ 
Նյուտոնի երեք օրենքները:
Պատճառ և հետևանք
Արագացումը, որպես ուժի ազդեցության հետևանք:
Համակարգ և մոդել
 Իներցիալ և ոչ իներցիալ համակարգեր:




	Միջառարկայական կապեր

	1. Հայոց լեզու - Կարողանա օգտագործել իներցիա եզրույթը այլ բնագավառներում խոսքը կառուցելիս։

	ՓՈԽԱԶԴԵՑՈՒԹՅՈՒՆՆԵՐԻ ԴԱՍԱԿԱՐԳՈՒՄԸ: ԲՆՈՒԹՅԱՆ ՈՒԺԵՐ 

	Նպատակը

	1. Ամրապնդել և խորացնել փոխազդեցությունների և ուժերի մասին գիտելիքները, զարգացնել դրանց միջոցով շարժումներն ուսումնասիրելու և խնդիրներ լուծելու կարողությունները։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) տարբերակել բնության մեջ հանդիպող չորս փոխազդեցությունները (գրավիտացիոն, էլեկտրամագնիսական, ուժեղ, թույլ), (Մ6, Մ7)
2) թվարկել դեֆորմացիայի տեսակները և բերել օրինակներ,սահմանել Հուկի օրենքը (Մ5, Մ6)
3) սահմանել տիեզերական ձգողության օրենքը, ներկայացնել գրավիտացիոն հաստատունի ֆիզիկական իմաստը,սահմանել ծանրության ուժ հասկացությունը, (Մ5, Մ11, Մ27)
4) հաշվել ազատ անկման արագացման արժեքը երկրամերձ տիրույթում և Երկրի մակերևույթից H բարձրության վրա,(Մ5, Մ27)
5) որոշել մարմնի կշիռը արագացումով ուղղաձիգ դեպի վեր կամ վար շարժվող հաշվարկման համակարգում, նկարագրել անկշռութուն երևույթը, (Մ5, Մ6)
6) տարբերել դադարի և սահքի շփումները, հաշվարկել դրանց արժեքները, բացատրել դրանց առաջացման մեխանիզմները,(Մ5, Մ7, Մ12)
7) կառուցել և մեկնաբանել շփման ուժի մոդուլի՝ մակերևույթի երկայնքով ուղղված քաշող ուժի մոդուլից կախումն արտահայտող գրաֆիկը: (Մ5, Մ6)
2.Լրացուցիչ
1) սահմանել Հուկի օրենքը՝ հաշվի առնելով զսպանակի կոշտության կախումը նյութի տեսակից և չափերից,

	Բովանդակությունը

	1.Պարտադիր
1) Մարմնի դեֆորմացիա։ Առաձգականության ուժ։ Հուկի օրենքը։ 
2) Գրավիտացիոն փոխազդեցություն։ Տիեզերական ձգողության օրենքը։ Ծանրության ուժ։
3) Մարմնի կշիռ։ Անկշռելիություն։
4) Շփման ուժեր։ Դադարի շփման ուժ։ Սահքի շփում։
2. Լրացուցիչ 
 1) Դիմադրության ուժ։

	Գործնական աշխատանք
	Խաչվող հասկացություններ

	Ցուցադրում
Առաձգականության ուժի կախումը դեֆորմացիայի մեծությունից, մարմնի կոշտության կախումը չափերից և նյութի տեսակից, մարմնի կշռի փոփոխությունն արագացումով բարձրանալիս և իջնելիս,դադարի,  սահքի և գլորման շփման  ուժերը։
Լաբորատոր աշխատանք 
1. Զսպանակների հաջորդական և զուգահեռ միացումների ուսումնասիրություն:
2. Սահքի շփման գործակցի որոշումը:
Խնդիրների լուծում
առաձգականության, տիեզերական ձգողության, ծանրության, շփման ուժերի, մարմնի կշռի հաշվարկման վերաբերյալ:
Ուսումնական նախագիծ
Շփման ուժերի դրսևորումները կենդանիների շարժումներում:
	Օրինաչափություններ 
Տիեզերական ձգողության, Հուկի օրենքները:
Մասշտաբ, համամասնություն և քանակ Տարբեր տեսակի փոխազդեցությունների տիրույթները և մեծությունների համեմատումը:
Պատճառ և հետևանք: 
Ուժը՝ որպես դեֆորմացիայի պատճառ:

	Միջառարկայական կապեր

	1. Հանրահաշիվ - Կարողանա լուծել հակադարձ համեմատականություն պարունակող հավասարումներ։
2. Հայոց լեզու - Կարողանա օգտագործել նյութերի հատկություններին և փոխազդեցության պրոցեսներին առնչվող եզրույթները այլ բնագավառներում։
3. Կենսաբանություն - Կարողանա մեկնաբանել գրավիտացիայի դերը մարդու ֆիզիոլոգիայում, մեկնաբանել թե ինչ փոխազդեցություններ են տեղի ունենում մարմնի մասերի միջև։

	ՄԱՐՄՆԻ ՀԱՎԱՍԱՐԱԿՇՌՈՒԹՅՈՒՆԸ 

	Նպատակը

	1. Ամրապնդել և խորացնել մարմնի հավասարակշռության մասին գիտելիքները, զարգացնել դրանց միջոցով համակարգի հավասարակշռության կայունությունն ուսումնասիրելու, խնդիրներ լուծելու և առօրյա կյանքում դրանք կիրառելու հմտություններ։

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել մարմինների հավասարակշռության պայմանները և բերել օրինակներ, (Մ5, Մ7)
2) ներկայացնել մոմենտը՝ որպես ուժի պտտական ազդեցության քանակական չափ, սահմանել ուժի բազուկը, պատկերել բազուկը գծագրի վրա, (Մ5, Մ6)
3) հիմնավորել, որ հավասարակշռության համար անհրաժեշտ է, որ ազդող ուժերի և դրանց մոմենտների հանրահաշվական գումարը հավասար լինի զրոյի, (Մ5, Մ12)
4) սահմանել համակարգի զանգվածի կենտրոն և ծանրության կենտրոն հասկացությունները և բացատրել, թե որտեղ են գտնվում պարզ երկրաչափական համասեռ մարմինների զանգվածների կենտրոնները, (Մ5, Մ11)
2.Լրացուցիչ
1)  կիրառել մոմենտների կանոնը հավասարակշռության պայմանները որոշելու համար,
2) հիմնավորել լծակի և ճախարակների աշխատանքի օրինաչափությունները մոմենտների կանոնի օգնությամբ,
3) դասակարգել մարմինների հավասարակշռությունը՝ ըստ կայունության հայտանիշի, համակարգի կայունությունը հիմնավորել նրանում գործող ուժերի և էներգիայի տեսանկյունից:

	Բովանդակությունը

	1. Ուժերի համազոր։ Մարմնի հավասարակշռություն։ Հավասարակշռության առաջին պայմանը։
2. Ուժի բազուկ։ Ուժի մոմենտ։ Մոմենտների կանոնը։
3. Զանգվածների կենտրոն և ծանրության կենտրոն։
4.  Հավասարակշռության տեսակները։

	Գործնական աշխատանք
	Խաչվող հասկացություններ

	Ցուցադրումներ
Անկյան տակ ուղղված ուժերի համազորը, տարբեր մարմինների ծանրության կենտրոնի դիրքը, մարմինների հավասարակշռության տեսակները, մարմինների կայունության կախումը հենման մակերևույթի մակերեսից և ծանրության կենտրոնի դիրքից:
Լաբորատոր աշխատանք
1. Փորձարարական ճանապարհով ստուգել հավասարակշռության պայմանները:
2. Փորձնական ճանապարհով որոշել մարմնի ծանրության կենտրոնի դիրքը:
Խնդիրների լուծում
մարմնի հավասարակշռության պայմանները որոշելու վերաբերյալ:
Ուսումնական նախագիծ 
Պարզ մեխանիզմների օգտագործումը հին դարերում:
	Կայունություն և փոփոխություն Համակարգերի հավասարակշռության պայմանները: 
Կառուցվածք և գործառույթ
Լծակ, ճախարակ, թեք հարթություն, ուժի մեծության կամ ուղղության փոփոխություն:


	Միջառարկայական կապեր

	1. Հանրահաշիվ - Կարողանա լուծել հավասարումների համակարգեր։
2. Հայոց լեզու - Կարողանա օգտագործել հավասարակշռության պայմաններին և ուժի պտտական ազդեցությանն առնչվող եզրույթներն այլ բնագավառներում։
3. Կենսաբանություն - Կարողանա մեկնաբանել մարդու հավասարակշռությունը ապահովող մարմնի մասերի դերը։

	ԱՇԽԱՏԱՆՔ ԵՎ ՀԶՈՐՈՒԹՅՈՒՆ։ ԷՆԵՐԳԻԱՅԻ ՊԱՀՊԱՆՄԱՆ ՕՐԵՆՔԸ ՄԵԽԱՆԻԿԱՅՈՒՄ 

	Նպատակը

	1. Խորացնել գիտելիքները մեխանիզմների կատարած մեխանիկական աշխատանքի, հզորության և ՕԳԳ-ի վերաբերյալ, զարգացնել առօրյա կյանքում համապատասխան հզորությամբ մեխանիզմներ ընտրելու  և ըստ նպատակի օգտագործելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր 
1) մեկնաբանել մարմնի վրա ազդող հաստատուն ուժի կատարած աշխատանքի մեծության կախվածությունն այդ ուժի և դրա ազդեցությամբ մարմնի կատարած տեղափոխության վեկտորների կազմած անկյունից,(Մ5, Մ7)
2) որոշել ծանրության և առաձգականության ուժերի կատարած աշխատանքը,(Մ5, Մ6)
3) տարբերակել պոտենցիալային և ոչ պոտենցիալային ուժերը, բերել օրինակներ,(Մ5, Մ27)
4) ցույց տալ, որ պոտենցիալային ուժերի աշխատանքը կախված չէ ուժի կիրառման կետի հետագծի ձևից,(Մ5, Մ6)
5) ներկայացնել հզորության, ուժի և արագության միջև կապը, բերել օրինակներ,(Մ5, Մ7)
6) օգտագործել մեխանիկական էներգիայի պահպանման օրենքը տարբեր պրոցեսներ վերլուծելիս։(Մ5, Մ14)
2.Լրացուցիչ
1) կիրառել աշխատանքի արտահայտության երկրաչափական մեկնաբանությունը գծային օրենքով փոփոխվող ուժի աշխատանքը հաշվելիս,
2)տարբերել միջին և ակնթարթային հզորությունները, ներկայացնել հզորության արտահամակարգային միավորները։

	Բովանդակությունը

	1. Մեխանիկական աշխատանք։
2. Ծանրության ուժի աշխատանքը։
3. Առաձգականության ուժի աշխատանքը։
4. Պոտենցիալային ուժեր։ Շփման ուժի աշխատանքը։
5. Հզորություն։ Օգտակար գործողության գործակից։
6. Էներգիա և աշխատանք։ Կինետիկ էներգիա։ Կինետիկ էներգիայի թեորեմը։
7.  Պոտենցիալ էներգիա։ Պոտենցիալ էներգիայի թեորեմը։
8. Լրիվ մեխանիկական էներգիա։ Լրիվ մեխանիկական էներգիայի պահպանման պայմանները։

	Գործնական աշխատանք
	Խաչվող հասկացություններ

	Ցուցադրումներ
Պոտենցիալ էներգիայի փոխակերպումը կինետիկ էներգիայի և հակառակը, մեխանիկական էներգիայի փոխակերպումը ջերմային էներգիայի: 
Լաբորատոր աշխատանք
Մեխանիկական էներգիայի պահպանման օրենքի ուսումնասիրումը։ 
Խնդիրների լուծում 
մեխանիկական աշխատանքի, հզորության,  էներգիայի, մեխանիզմների ՕԳԳ-ի հաշվարկման վերաբերյալ:
Ուսումնական նախագծեր 
1. Էներգիայի օգտագործումը և բնության պահպանությունը։
2. Էներգախնայողությունը տանը։
	Կայունություն և փոփոխություն
Էներգիայի պահպանման օրենքը էներգիայի փոխակերպումների ընթացքում:
Պատճառ և հետևանք 
Մեխանիկական աշխատանքը՝ որպես էներգիայի փոխակերպման պատճառ, էներգիայի փոխակերպումների հետևանքները բնության մեջ:
Համակարգ և մոդել
Համակարգերի դասակարգումը՝ ըստ դրանցում գործող փոխազդեցությունների տեսակի և արտաքին պայմանների:

	Միջառարկայական կապեր

	1. Հայոց լեզու - Կարողանա օգտագործել էներգիայի և հզորության բնագավառին առնչվող եզրույթներն այլ բնագավառներում խոսքը կառուցելիս։
2. Պատմություն - Կարողանա ներկայացնել էներգետիկական ռեսուրսների օգտագործման պատմական զարգացումները և դրանց ազդեցությունը հասարակական կյանքի վրա։

	ՀԵՂՈՒԿՆԵՐԻ ԵՎ ԳԱԶԵՐԻ ՄԵԽԱՆԻԿԱՅԻ ՏԱՐՐԵՐԸ 

	Նպատակը

	1. Խորացնել գիտելիքները հեղուկների և գազերի շարժման և հավասարակշռության, նրանցում գործող արքիմեդյան ուժի վերաբերյալ, զարգացնել առօրյա կյանքում դրանք  ըստ նպատակի օգտագործելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) որոշել ճնշման մեծությունը և ուղղությունը հեղուկի տարբեր տեղամասերում,(Մ5, Մ12)
2) կիրառել Պասկալի օրենքը հեղուկների և գազերի օգտագործմամբ տարբեր մեխանիզմների վարքը վերլուծելիս, (Մ5, Մ6, Մ15)
3) բացատրել Արքիմեդի ուժի առաջացման պատճառները և որոշել դրա մեծությունը, (Մ5, Մ6, Մ11)
4) որոշել Արքիմեդի ուժի կիրառման կետը, (Մ5, Մ12)
2.Լրացուցիչ
1) օգտվել ճնշման ՄՀ և սնդիկի սյան ճնշման միավորներից, կատարել փոխակերպումներ
2) կիրառել Բեռնուլիի հավասարումը հեղուկի շարժման օրինաչափությունները պարզելու համար:

	Բովանդակությունը

	1.Պարտադիր
1) Ճնշումն անշարժ հեղուկում և գազում։
2) Արքիմեդի օրենքը:
3.Լրացուցիչ
1)Հեղուկի ճնշման կախումը արագությունից: Բեռնուլիի հավասարումը:

	Գործնական աշխատանք
	Խաչվող հասկացություններ

	Ցուցադրումներ
Հեղուկների ճնշումը անոթի պատերին և հատակին, մթնոլորտային ճնշում, արքիմեդյան ուժի դրսևորումներ, մարմինների խտությունից լողալու կամ սուզվելու կախումը, ջրաբաշխական մամլիչի աշխատանքը։
Լաբորատոր աշխատանք
Արքիմեդի օրենքի փորձարարական ուսումնասիրումը։
Խնդիրների լուծում
հեղուկներում և գազերում ճնշումը, արքիմեդյան ուժը հաշվարկելու վերաբերյալ:
	Օրինաչափություններ
Պասկալի, Արքիմեդի օրենքները:


	Միջառարկայական կապեր

	1. Հայոց լեզու - Կարողանա օգտագործել «Հեղուկների և գազերի մեխանիկայի տարրեր» թեմային առնչվող եզրույթները այլ բնագավառներում խոսքը կառուցելիս։
2. Աշխարհագրություն -Մեկնաբանել մթնոլորտային ճնշման և աշխարհագրական տեղանքի բարձրության առնչությունը։
3. Կենսաբանություն - Կարողանա մեկնաբանել հիդրոստատիկ ճնշման դերը ֆիզիոլոգիական պրոցեսներում։

	ԻՄՊՈՒԼՍ։ ԻՄՊՈՒԼՍԻ ՊԱՀՊԱՆՄԱՆ ՕՐԵՆՔ 

	Նպատակը

	1. Խորացնել գիտելիքները իմպուլսի, իմպուլսի պահպանման օրենքի մասին, զարգացնել առօրյա կյանքում դրանք  ըստ նպատակի օգտագործելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. սահմանել մարմնի իմպուլսը, հիմնավորել իմպուլսի փոփոխության և մարմնի վրա ազդող ուժի իմպուլսի առնչությունը, (Մ5, Մ6)
2. ձևակերպել իմպուլսի պահպանման օրենքը մարմինների փակ համակարգի համար, (Մ5, Մ15)
3. բացատրել ռեակտիվ շարժման օրինաչափությունները՝ հիմնվելով իմպուլսի պահպանման օրենքի վրա: (Մ10, Մ12)

	Բովանդակությունը

	1. Մարմնի իմպուլս։ Ուժի իմպուլս։ Մարմնի իմպուլսի և ուժի իմպուլսի միջև կապը։
2. Իմպուլսի պահպանման օրենքը։
3. Առաձգական և ոչ առաձգական բախումներ։

	Գործնական աշխատանք
	Խաչվող հասկացություններ

	Ցուցադրումներ
Իմպուլսի պահպանման օրենքը, ռեակտիվ շարժում:
Լաբորատոր աշխատանք
Իմպուլսի պահպանման օրենքի ուսումնասիրումը։
Խնդիրների լուծում 
մարմնի իմպուլսի, ուժի իմպուլսի, իմպուլսի պահպանման, առաձգական և ոչ առաձգական բախումների վերաբերյալ:
Ուսումնական նախագիծ 
Հրթիռաշինությունը և նրա զարգացման հեռանկարները:
	Օրինաչափություններ 
Իմպուլսի պահպանման օրենքը:
Պատճառ և հետևանք 
Ռեակտիվ շարժում:
Կառուցվածք և գործառույթ  
Հրթիռ:

	Միջառարկայական կապեր

	1. Հայոց լեզու - Կարողանա օգտագործել իմպուլս և իմպուլսի պահպանման օրենքը թեմային առնչվող եզրույթներն այլ բնագավառներում խոսքը կառուցելիս։
2. Պամություն - Կարողանա ներկայացնել ռեակտիվ շարժիչների հայտնագործման դերը հասարակական կյանքում։



	ԹԵՄԱ 12

	ՄԵԽԱՆԻԿԱԿԱՆ ՏԱՏԱՆՈՒՄՆԵՐ 

	Նպատակը

	1. Զարգացնել տատանողական շարժումը մոդելավորելու, ուսումնասիրելու և ներկայացնելու  կարողություններ։   

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) մեկնաբանել պարբերականության գաղափարը և պարբերական երևույթների բնութագրերը (պարբերություն, հաճախություն), (Մ5, Մ6, Մ12)=
2) ներկայացնել տատանումների տեսակները, (Մ5, Մ6, Մ27)
3) բացատրել մարող և հարկադրական տատանումների բնույթը, ռեզոնանսի երևույթը, (Մ5, Մ12, Մ29)
4) ներկայացնել էներգիայի փոխակերպումները տատանողական պրոցեսների ժամանակ: (Մ5, Մ11)
2.Լրացուցիչ
1)  ներկայացնել քվազիկոշտության գաղափարը,
2) կիրառել ներդաշնակ տատանումների հավասարումը քվազիառաձգական ուժի ազդեցությամբ կատարվող շարժումները նկարագրելու համար,

	Բովանդակությունը

	1. Ազատ տատանումներ։ Ներդաշնակ տատանումներ։
2. Ներդաշնակորեն տատանվող  մարմնի կոորդինատի, արագության և արագացման՝ ժամանակից կախումը արտահայտող հավասարումները և գրաֆիկները։
3. Զսպանակավոր ճոճանակ:
4. Մաթեմատիկական ճոճանակ:
5. Էներգիայի փոխակերպումները տատանումների ժամանակ,
6. Մարող և հարկադրական տատանումներ։ Ռեզոնանսի երևույթը։

	Գործնական աշխատանք
	Խաչվող հասկացություններ

	Ցուցադրումներ
Ներդաշնակ, մարող տատանումներ, հարկադրական տատանումներ, մեխանիկական ռեզոնանս։
Լաբորատոր աշխատանք
Զսպանակավոր ճոճանակի պարբերության կախման որոշումը բեռի զանգվածից և զսպանակի կոշտությունից։
Խնդիրների լուծում
տարատեսակ տատանողական համակարգերը և դրանց տատանումները բնութագրող մեծությունների հաշվարկման վերաբերյալ:
Ուսումնական նախագծեր
1. Տատանողական շարժումները և դրանց դերը մեր օրգանիզմում։
2. Տատանողական համակարգերի կիրառումը տեխնիկայում: 
	Պատճառ և հետևանք: 
Տատանողական շարժման առաջացման պայմանները և պատճառները:
Համակարգ և մոդել
Մաթեմատիկական և զսպանակավոր ճոճանակներ:
  




	Միջառարկայական կապեր

	1. Հանրահաշիվ - Կարողանա կիրառել եռանկյունաչափությունից ձեռք բերած գիտելիքները սինուս և կոսինուս պարունակող հավասարումները լուծելիս և դրանց արդյունքները գրաֆիկորեն մեկնաբանելիս։
2. Հայոց լեզու - Կարողանա օգտագործել պարբերություն, հաճախություն, լայնույթ եզրույթները (ընդհանրացնել դրանց իմաստը) այլ բնագավառներում խոսքը շարադրելիս։
3. Կենսաբանություն - Կարողանա կենդանիների արյան շրջանառության և շնչառական համակարգում տեղի ունեցող պարբերական տատանումները համեմատել ներդաշնակ տատանումների հետ։ 



	ԹԵՄԱ 13

	ՄԵԽԱՆԻԿԱԿԱՆ  ԱԼԻՔՆԵՐ 

	Նպատակը

	1. Զարգացնել ալիքային շարժումը մոդելավորելու, ուսումնասիրելու և ներկայացնելու  կարողություններ։   

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) ներկայացնել մեխանիկական ալիքը որպես միջավայրում տատանումների տարածման երևույթ, նկարագրել տարբեր միջավայրերում ալիքների տարածման պրոցեսը, (Մ5, Մ11, Մ15)
2) նշել միջավայրերի հատկությունները, որոնցով կարող են տարածվել լայնական և երկայնական մեխանիկական ալիքներ, (Մ5, Մ12)
3) բացատրել ալիքը նկարագրող ֆիզիկական մեծությունների միջև կապերը,(Մ5, Մ6)
4) բերել մեխանիկական ալիքների կիրառության  օրինակներ,(Մ7, Մ10)
5) ներկայացնել ձայնը և ձայնի հատկությունները՝ որպես ալիքային երևույթ,(Մ5, Մ6, Մ12)
2.Լրացուցիչ
1) մեկնաբանել ձայնի ուժգնության և տոնի բարձրության կապը մեխանիկական ալիքի լայնույթի և հաճախության հետ։

	Բովանդակությունը

	1. Առաձգական դեֆորմացիայի տարածումը միջավայրում։ Ալիքներ։ 
2. Երկայնական և լայնական ալիքներ։ Ալիքի հավասարումը:
3. Ձայնային ալիքներ։ Ձայնի արագություն։ Ձայնի ուժգնություն, տոնի բարձրություն։
4. Ենթաձայն և անդրաձայն։

	Գործնական աշխատանք
	Խաչվող հասկացություններ

	
Ցուցադրումներ
Լայնական և երկայնական ալիքների օրինակներ, տատանվող մարմինը՝ որպես ձայնի աղբյուր, ձայնի ուժգնության կախումը տատանման լայնույթից, տոնի բարձրության կախումը տատանման հաճախությունից:
Լաբորատոր աշխատանք
Տարբեր երկարության կամ բնութագրերով ռեզոնատորներից արձակած ձայնային ալիքների համեմատումը։
Խնդիրների լուծում 
ալիքային շարժման, ալիքների վերադրման վերաբերյալ:
Ուսումնական նախագիծ
Մեխանիկական ալիքների գրանցումը և ճառագայթումը մարդու կողմից։
	Օրինաչափություններ 
Ալիքային շարժման օրինաչափությունները:
Պատճառ և հետևանք 
Մեխանիկական ալիքների մարումը:
Էներգիա և նյութ 
Ալիքները՝ որպես էներգիայի տեղափոխման միջոց՝ առանց նյութի տեղափոխման:

	Միջառարկայական կապեր

	1. Հանրահաշիվ - Կարողանա օգտագործել երկու փոփոխականի ֆունկցիաներ։
2. Կենսաբանություն - Կարողանա մեկնաբանել ալիքային երևույթների դերը մարդու ֆիզիոլոգիական պրոցեսներում և զգայարաններով արտաքին աշխարհի ճանաչողության համար։




                                                  


11-ՐԴ ԴԱՍԱՐԱՆ

	ԹԵՄԱ 1

	ՄՈԼԵԿՈՒԼԱՅԻՆ-ԿԻՆԵՏԻԿ ՏԵՍՈՒԹՅՈՒՆ,  ԳԱԶԱՅԻՆ ՕՐԵՆՔՆԵՐ

	Նպատակը

	1. Զարգացնել և համակարգել նյութի կառուցվածքի վերաբերյալ գիտելիքները, ձևավորել իրական համակարգերը մոդելավորելու և դրանք քանակապես բնութագրելու, համակարգի վիճակը նկարագրող մեծությունների միջև պատճառահետևանքային կապերն ուսումնասիրելու  հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) Ներկայացնել ՄԿՏ հիմնական դրույթները և առօրյա կյանքից բերված օրինակներով հիմնավորել դրանք: (Մ5, Մ6)
2) Սահմանել մոլը՝ որպես նյութի քանակի միավոր, արտահայտել նյութի զանգվածը նյութի քանակի և մոլային զանգվածի միջոցով, գտնել հայտնի մոլային զանգվածով նյութի մոլեկուլի զանգվածը: (Մ5, Մ6)
3) Ներկայացնել իդեալական գազը՝ որպես իրական գազի մոդել: (Մ5, Մ11, Մ14)
4) Ներկայացնել իզոպրոցեսները բնութագրող օրենքները բանաձևերով և գրաֆիկներով, կիրառել այդ օրենքները և իդեալական գազի վիճակի հավասարումը գազի մակրոպարամետրերը հաշվելու համար:  (Մ5, Մ7)
5) Ներկայացնել ՄԿՏ հիմնական հավասարումը և կիրառել այն խնդիրներ լուծելիս: (Մ6)
2.Լրացուցիչ
1) Կիրառել գազային օրենքները շրջապատում հանդիպող երևույթները որակապես բացատրելու համար (շնչառություն, մխոցավոր պոմպով գնդակի փչելը):
2) Հիմնավորել գազի ճնշման կախվածությունը մոլեկուլների շարժման միջին քառակուսային արագությունից:

	Բովանդակությունը

	1. ՄԿՏ հիմնական դրույթները, դրանց փորձնական հիմնավորումները:
1. Մոլեկուլների չափերը և զանգվածը, նյութի քանակ:
1. Մոլեկուլների փոխազդեցությունը, նյութի կառուցվածքը տարբեր ագրեգատային վիճակներում:
1. Բրոունյան շարժում, դիֆուզիա:
1. Իզոթերմ պրոցես: Բոյլ-Մարիոտի օրենքը:
1. Իզոբար պրոցես: Գեյ Լյուսակի օրենքը:
1. Իզոխոր պրոցես:  Շառլի օրենքը:
1. Բացարձակ ջերմաստիճան, իդեալական գազի վիճակի հավասարում:
1. Մոլեկուլային-կինետիկ տեսության հիմնական հավասարումը:

	Գործնական աշխատանք
	Խաչվող հասկացություններ

	Ցուցադրումներ
Գազերում դիֆուզիայի օրինաչափությունները, գազի ճնշման կախումը ծավալից հաստատուն ջերմաստիճանի դեպքում։
Լաբորատոր աշխատանք
1. Մոլեկուլների չափերի գնահատումը:
2. Գազային օրենքների փորձնական ուսումնասիրությունը: 
Խնդիրների լուծում
մոլեկուլային կինետիկ տեսության, գազային օրենքների կիրառմամբ իդեալական գազի մակրոպարամետրերը հաշվարկելու վերաբերյալ:
	Օրինաչափություններ
  Իդեալական գազի օրենքները:
Պատճառ և հետևանք
Ճնշումը՝ որպես մասնիկների շարժման և պատերի հետ առաձգական բախումների հետևանք:
Մասշտաբ, համամասնություն և քանակ
  Մոլեկուլների չափսերը, քանակը:
Համակարգեր և մոդելներ 
 Իդեալական գազի մոդելը:  
Կառուցվածք և գործառույթ
 Տարբեր ագրեգատային վիճակներում նյութի կառուցվածքը, մասնիկների շարժման և փոխազդեցության առանձնահատկությունները:

	Միջառարկայական կապեր

	1. Քիմիա - Իմանա պարբերական համակարգի, մոլային զանգվածի, նյութի քանակի մասին:
2. Մաթեմատիկա - Կարողանա պատկերել ուղիղ և հակադարձ համեմատականության ֆունկցիաների գրաֆիկները:
3. Կենսաբանություն - Կարողանա նկարագրել օրգանիզմների շնչառական համակարգի աշխատանքը:

	ՋԵՐՄԱԴԻՆԱՄԻԿԱՅԻ ՀԻՄՈՒՆՔՆԵՐԸ

	Նպատակը

	1. Ձևավորել էներգիայի պահպանման օրենքի օգնությամբ երևույթները բացատրելու և դրանք քանակապես նկարագրելու հմտություններ, զարգացնել հետազոտություն կատարելու և  թիմային աշխատանքի ընթացքում արդյունավետ համագործակցելու կարողությունները:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) Ներկայացնել ջերմաստիճանը՝ որպես մակրոհամակարգը նկարագրող մեծություն և մեկնաբանել այն որպես մոլեկուլների միջին կինետիկ էներգիայի չափ:  (Մ6, Մ11)
2) Սահմանել համակարգի ներքին էներգիան, ներկայացնել միատոմ իդեալական գազի ներքին էներգիան՝ որպես ֆունկցիա գազի բացարձակ ջերմաստիճանից:  (Մ5, Մ12)
3) Սահմանել ջերմադինամիկայի առաջին օրենքը, այն կիրառել իզոպրոցեսների և ադիաբատ պրոցեսի դեպքում:  (Մ5, Մ29)
4) Հաշվել պարզագույն դեպքերում գազի կատարած աշխատանքը պրոցեսը նկարագրող գրաֆիկի միջոցով:  (Մ6)5. 
5)Ներկայացնել ջերմային շարժիչների հիմնական կառուցվածքային տարրերը և աշխատանքի սկզբունքը, հաշվել ՕԳԳ-ն: (Մ10, Մ29)
2.Լրացուցիչ
1)Կատարել երևույթի հավանական ընթացքի վերաբերյալ կանխատեսումներ ջերմադինամիկայի առաջին և երկրորդ օրենքների հիման վրա:

	Բովանդակությունը

	1. Ջերմաստիճան, ջերմաստիճանի չափումը:
1. Ներքին էներգիա: Իդեալական գազի ներքին էներգիայի և ջերմաստիճանի կապը:
1. Աշխատանքը ջերմադինամիկայում:
1. Ջերմադինամիկայի առաջին օրենքը, դրա կիրառությունը իզոպրոցեսների և ադիաբատ պրոցեսի դեպքում: 
1. Ջերմային շարժիչներ: ՕԳԳ և դրա առավելագույն արժեքը, Կառնոյի ցիկլ:
1. Ջերմային պրոցեսների անդարձելիությունը, ջերմադինամիկայի երկրորդ օրենքը:




	Գործնական աշխատանք
	Խաչվող հասկացություններ

	Ցուցադրումներ
Գազի կատարած աշխատանքը, ներքին էներգիայի փոփոխությունն աշխատանք կատարելիս, օդի ջերմաստիճանի փոփոխությունն ադիաբատ սեղմման և ընդարձակման ժամանակ, ներքին այրման շարժիչ, ջերմային երևույթների անշրջելիությունը:
Խնդիրների լուծում
իդեալական գազի ներքին էներգիայի, տարբեր պրոցեսներում կատարած աշխատանքի, ջերմաշարժիչի ՕԳԳ-ի հաշվարկման վերաբերյալ:
Հետազոտական աշխատանք
Սովորողները փոքր ենթախմբերով ուսումնասիրում են տարբեր ջերմային շարժիչների կառուցվածքը և աշխատանքի սկզբունքները, կազմում սահիկաշարեր և ներկայացնում իրենց ընկերներին:
	Օրինաչափություններ 
Բացարձակ ջերմաստիճանի և մոլեկուլների միջին կինետիկ էներգիայի կապը:
Պատճառ և հետևանք, մեխանիզմ և կանխատեսում
Ներքին էներգիայի կախումը համակարգի վիճակը բնութագրող մեծություններից, ջերմային պրոցեսների հնարավոր ընթացքի կանխատեսումը ջերմադինամիկայի 1-ին և 2-րդ օրենքների միջոցով:
Համակարգեր և մոդելներ
Ջերմային շարժիչներ, իդեալական ջերմային մեքենա:
Կառուցվածք և գործառույթ
Ջերմային շարժիչի հիմնական կառուցվածքային մասերը և դրանց նշանակությունը:

	Միջառարկայական կապեր

	1. Պատմություն - Կարողանա ներկայացնել ջերմային մեքենաների դերը արդյունաբերական հեղափոխության գործում:
2. Մաթեմատիկա - Կարողանա հաշվել ֆունկցիայի գրաֆիկով սահմանափակված պատկերի մակերեսը:

	ՓՈՒԼԱՅԻՆ ԱՆՑՈՒՄՆԵՐ, ՀԵՂՈՒԿՆԵՐԻ ԵՎ ՊԻՆԴ ՄԱՐՄԻՆՆԵՐԻ ՀԱՏԿՈՒԹՅՈՒՆՆԵՐԸ 

	Նպատակը

	1. Ձևավորել և զարգացնել շրջապատում հանդիպող ջերմային և մեխանիկական երևույթները նյութի կառուցվածքի մասին գիտական պատկերացումների հիման վրա մոդելավորելու և բացատրելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. Ներկայացնել ջերմաքանակի հաշվման բանաձևերը (Մ5)
2. Ներկայացնել հագեցած գոլորշին՝ որպես իր հեղուկի հետ դինամիկ հավասարակշռության մեջ գտնվող համակարգ, հիմնավորել ջերմաստիճանի բարձրացմանը զուգընթաց հագեցած գոլորշու ճնշման աճը:  (Մ6)
3. Հիմնավորել եռման ջերմաստիճանի աճը արտաքին ճնշումը մեծացնելիս:  (Մ5, Մ6)
4. Սահմանել օդի բացարձակ և հարաբերական խոնավությունները, ներկայացնել հարաբերական խոնավության կախումը ջերմաստիճանից:   (Մ7)
5. Բացատրել մակերևութային լարվածության առաջացման մեխանիզմը, ներկայացնել մակերևույթի էներգիայի և մակերևութային լարվածության ուժի կախումը համապատասխանաբար հեղուկի ազատ մակերևույթի մակերեսից և եզրագծի երկարությունից:  (Մ5, Մ11)
6. Լուսաբանել թրջման երևույթը, հաշվել մազական խողովակում հեղուկի բարձրացման չափը: (Մ5)
7. Ներկայացնել առաձգական մարմնի մեխանիկական  հատկությունները բնութագրող մեծությունների կախումը նյութի տեսակից և չափերից:  (Մ5, Մ29)

	Բովանդակությունը

	1. Շոգեգոյացում և խտացում:
1. Հագեցած գոլորշի, եռում:
1. Օդի խոնավություն, խոնավության չափումը:
1. Մակերևութային լարվածություն, մակերևութային լարվածության գործակից:
1. Թրջում, մազական երևույթներ, Լապլասյան ճնշում:
1. Բյուրեղային մարմինների հալումն ու պնդացումը:
1. Ամորֆ մարմիններ, հեղուկ բյուրեղներ:
1. Պինդ մարմնի առաձգական հատկությունները:
1. Պինդ մարմնի ջերմային ընդարձակումը:

	Գործնական աշխատանք
	Խաչվող հասկացություններ

	Ցուցադրումներ
Հագեցած գոլորշի, ջրի եռումը ցածր ճնշման դեպքում, օճառաջրի թաղանթի մաերևույթի կրճատումը, թրջող և չթրջող հեղուկների մակերևույթների մենիսկների առաջացումը,ամորֆ մարմինների տաքացումը:
Լաբորատոր աշխատանք
1. Սենյակի օդի խոնավության որոշումը: 
2. Հեղուկի մակերևութային լարվածության գործակցի որոշումը:
Խնդիրների լուծում
նյութի փուլային անցումների, օդի բացարձակ և հարաբերական խոնավությունների, հեղուկների և պինդ մարմինների հատկությունների վերաբերյալ:
Հետազոտություն
1. Համացանցից գտնել հեղուկ բյուրեղների կիրառության օրինակներ և ներկայացնել սահիկաշար:
2. Պատրաստել պարզագույն ջերմազույգ և ուսումնասիրել դրա վարքը ջերմաստիճանի փոփոխության դեպքում:
	Օրինաչափություններ
Մակերևույթի էներգիան և մակերևութային լարվածության ուժը ուղիղ համեմատական են, համապատասխանաբար, մակերեսին և եզրագծի երկարությանը:
Եռման ջերմաստիճանի կախումն արտաքին ճնշումից: 
Էներգիա և նյութ, հոսքեր
Ջերմային հաշվեկշռի հավասարումը: 
Կառուցվածք և գործառույթ
Մազական խողովակներ: 
Կայունություն և փոփոխություն՝
Հագեցած գոլորշի, դինամիկ հավասարակշռություն:

	Միջառարկայական կապեր

	1. Կենսաբանություն - Կարողանա ներկայացնել օգտակար նյութերի ջրային լուծույթների բարձրացումը ցողուններով, հողի խոնավությունը:
2. Աշխարհագրություն - Կարողանա ներկայացնել ջրի ագրեգատային փոփոխությունների դրսևորումները աշխարհագրական տարբեր լայնություններում և դրանց ազդեցությունը եղանակի վրա:






	ԹԵՄԱ 4

	ԷԼԵԿՏՐԱՍՏԱՏԻԿԱ

	Նպատակը

	1. Ընդլայնել և խորացնել էլեկտրական փոխազդեցությունների վերաբերյալ գիտելիքները, զարգացնել խնդիրների արդյունավետ լուծումներ գտնելու, վերացական դատողություններ անելու և ֆիզիկական մոդելներ նախագծելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1)  Ներկայացնել լիցքի պահպանման օրենքը, հիմնավորել լիցքի ընդհատությունը:  (Մ5)
2) Բացատրել լիցքերի փոխազդեցության օրինաչափությունները Կուլոնի օրենքի օգնությամբ:  (Մ5)
3) Ներկայացնել, որ անշարժ լիցքերի փոխազդեցությունն իրականացվում է էլեկտրաստատիկ դաշտի միջոցով:  (Մ5)
4) Սահմանել դաշտի լարվածությունը՝ որպես դաշտի ուժային բնութագիր:  (Մ5, Մ12)
5) Կիրառել դաշտերի վերադրման սկզբունքը լիցքերի պարզ համակարգերի արդյունարար դաշտի լարվածությունը գտնելու համար:  (Մ5, Մ7)
6) Ներկայացնել կետային լիցքի դաշտի լարվածությունը բանաձևով և պատկերել այդ դաշտի ուժագծերը: (Մ5, Մ12)
7) Կիրառել հաստատուն ուժի կատարած աշխատանքի բանաձևը համասեռ էլեկտրաստատիկ դաշտի աշխատանքը որոշելու նպատակով:  (Մ5, Մ7)
8) Ներկայացնել պոտենցիալների տարբերության և դաշտի լարվածության կապը համասեռ դաշտի դեպքում:  (Մ5)
9) Համեմատել հաղորդիչների և դիէլեկտրիկների վարքը էլեկտրաստատիկ դաշտում:  (Մ7, Մ29)
10) Սահմանել հաղորդչի էլեկտրաունակություն մեծությունը, նկարագրել կոնդենսատորի կառուցվածքը: (Մ29)
11) Հաշվարկել լիցքավորված հարթ կոնդենսատորի էներգիան:  (Մ11)

2.Լրացուցիչ
1) Կիրառել կոնդենսատորների զուգահեռ և հաջորդական միացումների օրինաչափությունները խնդիրներ լուծելու համար:

	Բովանդակությունը

	1.Պարտադիր
1. Էլեկտրական լիցք, տարրական լիցք, լիցքի պահպանման օրենքը:
1. Կուլոնի օրենքը: Էլեկտրական լիցքի միավորը:
1. Էլեկտրական դաշտ, դաշտի լարվածություն:
1. Համասեռ դաշտ: Կետային լիցքի դաշտի լարվածությունը:
1. Լարվածության գծեր: Դաշտերի վերադրման սկզբունքը:
1. Էլեկտրաստատիկ դաշտի աշխատանքը: Պոտենցիալ: Լարում:
1. Դաշտի լարվածության և պոտենցիալների տարբերության կապը: Կետային լիցքի դաշտի պոտենցիալը:
1. Հաղորդիչներն էլեկտրաստատիկ դաշտում:
1. Դիէլեկտրիկի բևեռացումը: Դիէլեկտրական թափանցելիություն:
1. Էլեկտրաունակություն, կոնդենսատորներ, հարթ կոնդենսատորի էլեկտրաունակությունը:
1. Կոնդենսատորի էներգիան: Էլեկտրաստատիկ դաշտի էներգիան:
2. Լրացուցիչ
1) Կոնդենսատորների հաջորդական և զուգահեռ միացումներ:

	Գործնական աշխատանք
	Խաչվող հասկացություններ

	Ցուցադրումներ
Լիցքավորված մարմինների փոխազդեցությունը,մարմինների էլեկտրականացումը շփման միջոցով, էլեկտրական մեքենա, էլեկտրաչափ, կոնդենսատորներ:
Լաբորատոր աշխատանք
Իրական կամ վիրտուալ լաբորատորիայում կոնդենսատորի ունակության որոշման փորձի նախագծում, հավաքում, իրականացում, արդյունքների մշակում և ներկայացում:
Խնդիրների լուծում
էլեկտրաստատիկ դաշտը բնութագրող ֆիզիկական մեծությունների հաշվարկման վերաբերյալ:
	Օրինաչափություններ
Կուլոնի օրենքը:
Լիցքի պահպանման օրենքը: 
Համակարգեր և մոդելներ
Կոնդենսատորներ, կոնդենսատորների միացումներ: 





	Միջառարկայական կապեր

	1. Քիմիա - Իմանա իոնական կապի մասին:
2. Մաթեմատիկա - Կարողանա գործողություններ կատարել վեկտորներով:



	ԹԵՄԱ 5

	ՀԱՍՏԱՏՈՒՆ ԷԼԵԿՏՐԱԿԱՆ ՀՈՍԱՆՔ

	Նպատակը

	1. Խորացնել և համակարգել էլեկտրական հոսանքի և շղթաների մասին գիտելիքները, զարգացնել փորձեր և չափումներ կատարելու, դրանց արդյունքները մշակելու և ներկայացնելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1)  Սահմանել հաստատուն հոսանքի ուժը և նրա չափման միավորը:  (Մ5, Մ29)
2) Ներկայացնել Օհմի օրենքը շղթայի տեղամասի և փակ շղթայի համար:  (Մ5)
3) Բացատրել հոսանքի աղբյուրի ԷԼՇՈՒ-ի առաջացման մեխանիզմը: (Մ5, Մ11)
4)Դրսևորել արդյունավետ համագործակցելու ունակություններ։(Մ5, Մ11)
2.Լրացուցիչ
1) Իրական կամ վիրտուալ լաբորատորիայում նախագծել և իրականացնել հոսանքը բնութագրող մեծությունների չափման փորձեր, հավաքել, մշակել և ներկայացնել արդյունքները:

	Բովանդակությունը

	1. Էլեկտրական հոսանք: Հոսանքի ուժ:
1. Օհմի օրենքը շղթայի տեղամասի համար, դիմադրություն:
1. Դիմադրության կախումը հաղորդչի չափերից և ջերմաստիճանից: Գերհաղորդականություն:
1. Էլեկտրական շղթաներ: Զուգահեռ և հաջորդական միացումներ:
1. Հոսանքի աշխատանքն ու հզորությունը:
1. Հոսանքի աղբյուրի ԷԼՇՈՒ: Օհմի օրենքը փակ շղթայի համար:




	Գործնական աշխատանք
	Խաչվող հասկացություններ

	Ցուցադրումներ
Էլեկտրական հոսանքի ազդեցությունները, հաղորդիչների միացումներ, ամպերաչափի և վոլտաչափի միջոցով շղթայում հոսանքի և լարման չափումը, ռեոստատ, հոսանքի աղբյուրներ, էլեկտրական էներգիայի հաշվիչ, գերհաղորդականության մասին տեսաֆիլմերի ցուցադրություն:
Լաբորատոր աշխատանք
1. Հաղորդիչների հաջորդական և զուգահեռ միացումների ուսումնասիրությունը:
2. Էլեկտրական լամպի շիկացման թելիկի ջերմաստիճանի որոշումը:
3. Հոսանքի աղբյուրի ԷԼՇՈՒ-ի և ներքին դիմադրության որոշումը:
Խնդիրների լուծում
հաստատուն էլեկտրական հոսանքը բնութագրող ֆիզիկական մեծությունների, էլեկտրական շղթաների հաշվարկման վերաբերյալ:
	Օրինաչափություններ
Օհմի օրենքը շղթայի համասեռ և անհամասեռ տեղամասերի համար: 
Պատճառ և հետևանք, մեխանիզմ և կանխատեսում
Դիմադրություն, դիմադրության կախումը միջավայրի հատկություններից և ջերմաստիճանից: 
Համակարգեր և մոդելներ
Էլեկտրական շղթաներ: 
Էներգիա և նյութ, հոսքեր
Հոսանքի աշխատանքը և հզորությունը: 
Կառուցվածք և գործառույթ՝
Հոսանքի աղբյուրներ: 
Մասշտաբ, համամասնություն և քանակ
Չափիչ սարքերի շունտավորում:

	Միջառարկայական կապեր

	1. Քիմիա - Կարողանա ներկայացնել հոսանքի քիմիական աղբյուրներում ընթացող ռեակցիաները:

	ԷԼԵԿՏՐԱԿԱՆ ՀՈՍԱՆՔԸ ՏԱՐԲԵՐ ՄԻՋԱՎԱՅՐԵՐՈՒՄ

	Նպատակը

	1. Ձևավորել էլեկտրադինամիկայից ունեցած գիտելիքների հիման վրա տարբեր միջավայրերի էլեկտրահաղորդականությունն ուսումնասիրելու և բացատրելու հմտություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) Ներկայացնել տարբեր միջավայրերով հոսանք անցնելու մեխանիզմները:  (Մ5, Մ29)
2) Ներկայացնել գազային պարպումները, էլեկտրական հոսանքը վակուումում:  (Մ5, Մ7)
3) Հիմնավորել կիսահաղորդիչների դիմադրության նվազումը ջերմաստիճանը բարձրացնելիս:  (Մ11, Մ14)
4)  Մեկնաբանել կիսահաղորդչային սարքերի այն առավելությունները, որոնց շնորհիվ դրանք ավելի կիրառական և արդյունավետ են տեխնիկայում և կենցաղում:  (Մ7, Մ27)

2.Լրացուցիչ
1) Ներկայացնել էլեկտրոլիզի կիրառությունները:

	Բովանդակությունը

	1. Էլեկտրական հոսանքը մետաղներում:
1. Կիսահաղորդիչներ, սեփական և խառնուկային հաղորդականություն:
1. p-n անցում:
1. Կիսահաղորդչային դիոդ:
1. Տրանզիստոր:
1. Հոսանքը էլեկտրոլիտներում:
1. Էլեկտրոլիզ, Ֆարադեյի օրենքները:
1. Ոչ ինքնուրույն և ինքնուրույն գազային պարպումներ:
1. Էլեկտրական հոսանքը վակուումում: 




	Գործնական աշխատանք
	Խաչվող հասկացություններ

	Ցուցադրումներ
Մետաղների դիմադրության կախումը ջերմաստիճանից, կիսահաղորդիչների դիմադրության կախումը ջերմաստիճանից և լուսավորվածությունից, կիսահաղորդչային դիոդի միակողմանի հաղորդականությունը, կայծային պարպում:
Լաբորատոր աշխատանք
Էլեկտրոլիզի փորձի արդյունքներով էլեկտրոնի լիցքի որոշում: 
Խնդիրների լուծում
տարբեր միջավայրերում հոսանքի առաջացման մեխանիզմների, դրանց հիման վրա աշխատող սարքերի վերաբերյալ: 
	Պատճառ և հետևանք, մեխանիզմ և կանխատեսում՝
Կիսահաղորդիչների և լուծույթների դիմադրության կախումը ջերմաստիճանից:
Կառուցվածք և գործառույթ 
Կիսահաղորդչային դիոդ և տրանզիստոր:

	Միջառարկայական կապեր

	1. Քիմիա - Իմանա էլեկտրոլիտիկ դիսոցման, վալենտականության մասին:

	ՄԱԳՆԻՍԱԿԱՆ ԴԱՇՏ

	Նպատակը

	1. Ամբողջացնել և ընդլայնել մագնիսական փոխազդեցությունների վերաբերյալ գիտելիքները, զարգացնել երևույթները գիտական ճանաչողության մեթոդներով ուսումնասիրելու և բացատրելու ունակություն:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) Ներկայացնել  մագնիսական փոխազդեցությունը՝ որպես շարժվող լիցքերի միջև գործող ոչ էլեկտրական բնույթի փոխազդեցություն, մեկնաբանել այդ փոխազդեցությունը մագնիսական դաշտի գաղափարի միջոցով:  (Մ5, Մ7)
2) Սահմանել մագնիսական դաշտի ինդուկցիայի վեկտորը: (Մ5, Մ14)
3) Որոշել ուղիղ և շրջանաձև հոսանքների մագնիսական դաշտերի ուղղությունները: (Մ5, Մ11)
4) Կիրառել Լորենցի և Ամպերի ուժերի բանաձևերը մագնիսական դաշտի ազդող ուժի որոշման համար:  (Մ5, Մ12)
5) Ներկայացնել լիցքավորված մասնիկի շարժման բնույթը մագնիսական դաշտում լարվածության գծերին ուղղահայաց և անկյան տակ շարժվելու դեպքերում:  (Մ5, Մ11)
2.Լրացուցիչ
1)Նկարագրել պարա, դիա և ֆեռոմագնետիկների մագնիսական հատկությունները նյութի կառուցվածքի մասին արդի գիտական պատկերացումների հիման վրա:

	Բովանդակությունը

	1.Պարտադիր
1. Մագնիսական փոխազդեցություն, մագնիսական դաշտի ինդուկցիայի վեկտոր, լարվածության գծեր, խցանահանի կամ աջ ձեռքի կանոնները:
1. Մագնիսական դաշտի ազդեցությունը հոսանքակիր հաղորդչի և շրջանակի վրա: Ամպերի ուժ, ձախ ձեռքի կանոնը:
1. Մագնիսական դաշտի ազդեցությունը շարժվող լիցքի վրա: Լորենցի ուժ:
1. Լիցքավորված մասնիկների շարժումը համասեռ մագնիսական դաշտում:
 2.Լրացուցիչ
1)Նյութի մագնիսական հատկությունները:

	Գործնական աշխատանք
	Խաչվող հասկացություններ

	Ցուցադրումներ
Մագնիսական դաշտի ազդեցությունը հոսանքակիր հաղորդչի վրա, երկաթե միջուկի ազդեցությունը հոսանքակիր կոճի մագնիսական դաշտի ինդուկցիայի վրա, Լաբորատոր աշխատանք
Մագնիսական դաշտի ազդեցությունը հոսանքակիր հաղորդչի վրա:
Խնդիրների լուծում 
մագնիսական դաշտի ինդուկցիայի, Ամպերի և Լորենցի ուժերի հաշվարկման վերաբերյալ:
	Օրինաչափություններ
Լորենցի և Ամպերի ուժերի մոդուլն ու ուղղությունը: 
Պատճառ և հետևանք
Հոսանքի շուրջ մագնիսական դաշտի առաջացումը, մագնիսական դաշտում շարժվող մասնիկի հետագծի կախումը արագության ուղղությունից: 
Կառուցվածք և գործառույթ
պարա- , դիա- և ֆեռոմագնետիկներ, դոմեններ:

	Միջառարկայական կապեր

	1. Աշխարհագրություն - Իմանա Երկրի մագնիսական դաշտի մասին:

	ԷԼԵԿՏՐԱՄԱԳՆԻՍԱԿԱՆ ՄԱԿԱԾՈՒՄ

	Նպատակը

	1. Զարգացնել և խորացնել մագնիսական մակածման և էլեկտրամագնիսական դաշտի մասին գիտելիքները, ընդլայնել պատկերացումները ֆիզիկական դաշտի վերաբերյալ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1)  Բացատրել էլեկտրամագնիսական մակածման երևույթը՝ որպես մագնիսական վեկտորի հոսքի փոփոխության հետևանք:  (Մ5, Մ7)
2) Կանխատեսել մակածման հոսանքի ուղղությունը Լենցի կանոնի օգնությամբ: (Մ7)
3) Ձևակերպել էլեկտրամագնիսական մակածման օրենքը և կիրառել այն մակածման ԷԼՇՈՒ-ն որոշելու համար:  (Մ5, Մ6)
4) Ներկայացնել մագնիսական դաշտում շարժվող հաղորդչի ծայրերի միջև  մակածման ԷԼՇՈՒ-ի կախումը հաղորդչի երկարությունից և արագության վեկտորից:  (Մ11)
5) Ներկայացնել ինդուկտիվությունը՝ որպես մագնիսական հոսքի և հոսանքի ուժի համեմատականության գործակից, կիրառել էլեկտրամագնիսական մակածման օրենքը ինքնամակածման ԷԼՇՈՒ-ն որոշելու համար: (Մ7, Մ29)
6) Ստանալ կոճի մագնիսական դաշտի էներգիայի բանաձևը՝ հիմնվելով մեխանիկական և էլեկտրամագնիսական երևույթների համանմանության վրա:  (Մ11)
7)Ներկայացնել էլեկտրական և մագնիսական դաշտերը՝ որպես էլեկտրամագնիսական դաշտի տարբեր դրսևորումներ: (Մ5, Մ11)
2.Լրացուցիչ
1) Ներկայացնել Մաքսվելի վարկածը:

	Բովանդակությունը

	1. Էլեկտրամագնիսական մակածման երևույթը:
1. Մագնիսական վեկտորի հոսք:
1. Մակածման հոսանքի ուղղությունը: Լենցի կանոնը:
1. Էլեկտրամագնիսական մակածման օրենքը:
1. Մակածման հոսանքը՝ որպես մակածված մրրկային էլեկտրական դաշտի դրսևորում:
1. Մակածման ԷԼՇՈՒ-ն մագնիսական դաշտում շարժվող հաղորդչում:
1. Ինքնամակածում: Ինդուկտիվություն:
1. Հոսանքակիր կոճի մագնիսական դաշտի էներգիան:
1. Էլեկտրամագնիսական դաշտի գաղափարը:

	Գործնական աշխատանք
	Խաչվող հասկացություններ

	Ցուցադրումներ
Կոճում հոսանքի առաջացումը նրա մեջ մագնիսը մտցնելիս կամ հանելիս, Լենցի կանոնը, ինքնամակածում:
Լաբորատոր աշխատանք
Էլեկտրամագնիսական մակածման  երևույթի ուսումնասիրություն:
Խնդիրների լուծում 
էլեկտրամագնիսական մակածման, ինքնամակածման, մագնիսական դաշտի էներգիայի վերաբերյալ:
	Օրինաչափություններ
Լենցի կանոնը:
Պատճառ և հետևանք, մեխանիզմ և կանխատեսում
Մակածման դաշտի առաջացումը՝ որպես մագնիսական հոսքի փոփոխության հետևանք: 
Էներգիա և նյութ, հոսքեր, ցիկլեր, պահպանում
Կոճի մագնիսական դաշտի էներգիան:

	Միջառարկայական կապեր

	1. Մաթեմատիկա - Իմանա կոսինուս ֆունկցիայի հատկությունների, ածանցյալի մասին:

	ԷԼԵԿՏՐԱՄԱԳՆԻՍԱԿԱՆ ՏԱՏԱՆՈՒՄՆԵՐ, ՓՈՓՈԽԱԿԱՆ ՀՈՍԱՆՔ

	Նպատակը

	1. Ձևավորել գիտելիքներ էլեկտրամագնիսական տատանումների և փոփոխական հոսանքի մասին, զարգացնել տարբեր երևույթների միջև համանմանությունը բացահայտելու, մեկում դրսևորվող օրինաչափությունները մյուսում կիրառելու ունակություններ,արժևորել իրական կյանքում ֆիզիկայի կիրառական նշանակությունը:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) Ներկայացնել տատանողական կոնտուրը և նրանում տեղի ունեցող երևույթները: (Մ5, Մ7)
2) Ներկայացնել տատանողական կոնտուրում էլեկտրամագնիսական տատանումների պարբերության և հաճախության բանաձևերը:  (Մ5, Մ7)
3) Բնութագրել փոփոխական հոսանքը:  (Մ5, Մ29)
4) Ներկայացնել փոփոխական հոսանքի լարման ու հոսանքի ուժի լայնութային և գործող արժեքների միջև կապը: (Մ5, Մ14)
5) Ներկայացնել տրանսֆորմատորի կառուցվածքն ու աշխատանքի սկզբունքը: (Մ12)
2.Լրացուցիչ
1) Ներկայացնել փոփոխական հոսանքի ստացումից մինչև սպառումն իրականացվող փոխակերպումները և հիմնավորել դրանք կորուստները նվազեցնելու տեսանկյունից:

	Բովանդակությունը

	1.Պարտադիր
1. Տատանողական կոնտուր, ազատ էլեկտրամագնիսական տատանումներ:
1. Էներգիայի փոխակերպումները տատանողական կոնտուրում:
1. Թոմսոնի բանաձևը:
1. Տատանողական կոնտուրում լիցքի, հոսանքի ուժի և լարման կախումը ժամանակից:
1. Մարող տատանումներ, ինքնատատանումներ:
1. Հարկադրական տատանումներ:
1. Փոփոխական հոսանքի ստացումը: Գեներատոր:
1. Փոփոխական հոսանքի հզորությունը: Հոսանքի ուժի և լարման գործող արժեքներ:
1. Տրանսֆորմատոր
2.Լրացուցիչ
1)Էլեկտրաէներգիայի հաղորդման սկզբունքը:

	Գործնական աշխատանք
	Խաչվող հասկացություններ

	Ցուցադրումներ
Տատանողական կոնտուր, փոփոխական էլեկտրական հոսանքի տատանագիր, տրանսֆորմատոր, տեսաֆիլմ էլեկտրակայանում հոսանքի արտադրության և հաղորդման մասին:
Լաբորատոր աշխատանք          
Տրանսֆորմատորի կառուցվածքի և աշխատանքի ուսումնասիրությունը: 
Խնդիրների լուծում
տատանողական կոնտուրում առաջացող ազատ և հարկադրական տատանումների, ռեզոնանսի, փոփոխական էլեկտրական հոսանքի վերաբերյալ: 
	Օրինաչափություններ
Թոմսոնի բանաձևը: 
Համակարգեր և մոդելներ
Տատանողական կոնտուր: 
Էներգիա և նյութ, հոսքեր, ցիկլեր, պահպանում
Էներգիայի փոխակերպումները տատանողական կոնտուրում: 
Կառուցվածք և գործառույթ
Գեներատոր, տրանսֆորմատոր: 

	Միջառարկայական կապեր

	1. Մաթեմատիկա - Իմանա եռանկյունաչափական ֆունկցիաների մասին
2. Աշխարհագրություն - Կարողանա ներկայացնել էլեկտրաէներգիայի արտադրությունը և սպառումը:

	ԷԼԵԿՏՐԱՄԱԳՆԻՍԱԿԱՆ ԱԼԻՔՆԵՐ 

	Նպատակը

	1. Զարգացնել պատկերացումները էլեկտրամագնիսական դաշտի մասին, ձևավորել էլեկտրամագնիսական ալիքները դասակարգելու, առօրյա կյանքում դրանց կիրառությունները ներկայացնելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1)  Ներկայացնել բաց տատանողական կոնտուրի մոդելը: (Մ11, Մ27)
2) Սահմանել «էլեկտրամագնիսական ալիք» հասկացությունը:  (Մ6, Մ27)
3) Բացատրել Հերցի տատանակի աշխատանքի սկզբունքը:  (Մ11, Մ27)4․
4) Ներկայացնել, թե ինչպես է կախված էլեկտրամագնիսական ալիքի ուժգնությունը ալիքի հաճախությունից:  (Մ5, Մ27)
5) Հիմնավորել, որ լույսը էլեկտրամագնիսական ալիք է: (Մ11, Մ12)
6)Դասակարգել էլեկտրամագնիսական ալիքները՝ ըստ հաճախության:  (Մ6, Մ11)
2.Լրացուցիչ
1) Նկարագրել ռադիոյի, հեռուստատեսության, բջջային հեռախոսի, համացանցի աշխատանքի սկզբունքը:

	Բովանդակությունը

	1. Էլեկտրամագնիսական ալիքներ:
1. Էլեկտրամագնիսական ալիքների փորձնական հայտնագործումը:
1. Ռադիոկապի սկզբունքը:
1. Հեռուստատեսություն:
1. Ինտերնետ:

	Գործնական աշխատանք
	Խաչվող հասկացություններ

	Ցուցադրումներ
էլեկտրամագնիսական ալիքների ճառագայթումն ու ընդունումը, բարձր հաճախության էլեկտրամագնիսական ալիքների մոդուլումն ու դետեկտումը, պարզագույն ռադիոընդունիչ:
Լաբորատոր աշխատանք
Պարզագույն ռադիոընդունիչի հավաքում:
Խնդիրների լուծում
էլեկտրամագնիսական ալիքների, այն բնութագրող պարամետրերի հաշվարկման, կիրառությունների վերաբերյալ:

	Մասշտաբ, համամասնություն, քանակ Էլեկտրամագնիսական ալիքների սանդղակ:
Համակարգեր և մոդելներ
Բաց տատանողական կոնտուր, Հերցի տատանակ, ռադիոընդունիչի, ինտերնետային կապի սխեմա:
Էներգիա և նյութ, հոսքեր, ցիկլեր, պահպանություն  
Էլեկտրամագնիսական ալիքների ճառագայթում, ընդունում:
Կառուցվածք և գործառույթ
Բաց տատանողական կոնտուր, Հերցի տատանակ, ռադիոընդունիչ:

	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Իմանա եռանկյունաչափական ֆունկցիաների հատկությունները, կարողանա պատկերել դրանք և կատարել գործողություններ:



	ԹԵՄԱ 2

	ԵՐԿՐԱՉԱՓԱԿԱՆ ՕՊՏԻԿԱ

	Նպատակը

	1. Խորացնել գիտելիքները երկրաչափական օպտիկայի վերաբերյալ, ձևավորել բնության մեջ և կենցաղում հանդիպող օպտիկական երևույթները մոդելավորելու, բացատրելու և կիրառելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. Մեկնաբանել «լույսի ճառագայթ» հասկացությունը:  (Մ5, Մ7)
2. Նկարագրել լույսի արագության որոշման փորձ:  (Մ11, Մ12)
3. Օրինակներով լուսաբանել լույսի հայելային և ցրիվ անդրադարձումները: (Մ5, Մ27)
4. Սահմանել լույսի անդրադարձման օրենքը:  (Մ5, Մ27)
5. Կառուցել առարկայի պատկերը հարթ հայելում, ապացուցել, որ այն կեղծ է, ունի առարկայի չափերը և գտնվում է հայելուց նույն հեռավորությամբ, ինչ առարկան:  (Մ5, Մ11)
6. Սահմանել լույսի բեկման օրենքը: (Մ5, Մ12, Մ27)
7. Ներկայացնել բեկման ցուցիչի ֆիզիկական իմաստը:  (Մ5, Մ11)
8. Նկարագրել լույսի լրիվ անդրադարձման երևույթը:  (Մ5, Մ12)
9. Կառուցել ճառագայթների ընթացքը և առարկայի պատկերը հավաքող և ցրող բարակ ոսպնյակներում:  (Մ5, Մ11)
10. Ստանալ բարակ ոսպնյակի բանաձևը:  (Մ5, Մ11)
11․ Ներկայացնել երկրաչափական օպտիկայի կիրառելիության սահմանները:

	Բովանդակությունը

	1.Պարտադիր
1. Լույսի ուղղագիծ տարածումը:
1. Լույսի անդրադարձման օրենքը:
1. Պատկերի կառուցումը հարթ հայելում:
1. Լույսի բեկման օրենքը:
1. Լույսի լրիվ անդրադարձումը:
1. Ոսպնյակներ: Ճառագայթների ընթացքը ոսպնյակներում:
7․  Պատկերի կառուցումը ոսպնյակում: Բարակ ոսպնյակի բանաձևը:
2.Լրացուցիչ
1) Լույսի արագության որոշումը:

	Գործնական աշխատանք
	Խաչվող հասկացություններ

	Ցուցադրումներ
Լույսի ուղղագիծ տարածումը, անդրադարձումն ու բեկումը, առարկայի պատկերը հարթ հայելում, հավաքող և ցրող ոսպնյակներ, պատկերների ստացումը ոսպնյակների միջոցով: 
Լաբորատոր աշխատանքներ
1. Ապակու բեկման ցուցիչի որոշումը:
2. Բարակ ոսպնյակի կիզակետային հեռավորության որոշումը:
Խնդիրների լուծում
լույսի արագության, ուղղագիծ տարածման, անդրադարձման, բեկման, հայելիների և ոսպնյակների վերաբերյալ:
	Օրինաչափություններ
Երկրաչափական օպտիկայի օրենքները:
Համակարգեր և մոդելներ
Օպտիկական համակարգեր:


	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել գործողություններ եռանկյունաչափական ֆունկցիաներով, երկրաչափական կառուցումներ, հաշվարկներ: 
3. Կենսաբանություն - Իմանա աչքի կառուցվածքն ու տեսողության մեխանիզմը:



	ԹԵՄԱ 3

	ԱԼԻՔԱՅԻՆ ՕՊՏԻԿԱ

	Նպատակը

	1. Խորացնել գիտելիքները ալիքների վերաբերյալ, ձևավորել բնության մեջ և կենցաղում հանդիպող օպտիկական երևույթները մոդելավորելու, բացատրելու և կիրառելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. Բացատրել լույսի դիսպերսիայի երևույթը, բերել օրինակներ: (Մ5, Մ11)
2. Բացատրել մարմինների գույները: (Մ12, Մ12)
3. Նկարագրել ինտերֆերենցի երևույթը, բերել օրինակներ: (Մ5, Մ11)
4. Բացատրել, թե ինչ են կոհերենտ ալիքները: (Մ5, Մ7)
5․Ստանալ ալիքների ինտերֆերենցային մաքսիմումների և մինիմումների պայմանները
6․Ներկայացնել Հյույգենսի սկզբունքը:(Մ5, Մ11)7․ Հյույգենսի սկզբունքի հիման վրա բացատրել լույսի դիֆրակցիայի երևույթը: (Մ5, Մ12)
8․Նկարագրել դիֆրակտային ցանցի կառուցվածքը, ստանալ դիֆրակտային մաքսիմումների պայմանը: (Մ5, Մ15)
9․ Բացատրել լույսի բևեռացման երևույթը:(Մ5, Մ11)
10․Ներկայացնել էլեկտրամագնիսական ալիքների սանդղակը:(Մ5, Մ11)

	Բովանդակությունը

	1. Լույսի դիսպերսիան:
1. Լույսի ինտերֆերենցը:
1. Լույսի դիֆրակցիան:
1. Լույսի բևեռացումը:
1. Էլեկտրամագնիսական ալիքների սանդղակ:

	Գործնական աշխատանք
	Խաչվող հասկացություններ

	Ցուցադրումներ
Սպիտակ լույսի տարրալուծումը տարբեր գույնի լույսերի, ինտերֆերենցային շերտերի ստացումը, լույսի դիֆրակցիան բարակ լարից, էլեկտրամագնիսական ալիքների սանդղակ:
Լաբորատոր աշխատանք
Լույսի ալիքի երկարության որոշումը դիֆրակտային ցանցի միջոցով:
Խնդիրների լուծում
լույսի ինտերֆերենցի, դիֆրակցիայի, բևեռացման, դիսպերսիայի վերաբերյալ:
	Կառուցվածք և գործառույթ 
Դիֆրակտային ցանց: 
Մասշտաբ, համամասնություն և քանակ Էլեկտրամագնիսական ալիքների սանդղակ:


	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ և երկրաչափություն - Կարողանա կատարել գործողություններ եռանկյունաչափական ֆունկցիաներով, կատարել երկրաչափական կառուցումներ, կատարել հաշվարկներ:



	ԹԵՄԱ 4

	ՀԱՐԱԲԵՐԱԿԱՆՈՒԹՅԱՆ ՀԱՏՈՒԿ ՏԵՍՈՒԹՅԱՆ ՏԱՐՐԵՐԸ

	Նպատակը

	1. Խորացնել գիտելիքները ժամանակի և տարածության մասին, նպաստել աշխարհի ժամանակակից բնագիտական պատկերի, գիտական աշխարհայացքի ձևավորմանը:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1) Օրինակներով հիմնավորել տարածության և ժամանակի հարաբերականությունը: (Մ5, Մ6)
2) Հիմնավորել, որ վակուումում լույսի արագությունը նույնն է հաշվարկման բոլոր իներցիալ համակարգերում, ներկայացնել Մայքեսոնի փորձը:(Մ10, Մ12)
3) Ձևակերպել Այնշտայնի հարաբերականության սկզբունքը: (Մ5, Մ7)
4) Մեկնաբանել ժամանակի դանդաղման երևույթը: (Մ5, Մ11)
5) Մեկնաբանել հաշվարկման շարժվող համակարգում երկարության կրճատման երևույթը: (Մ5, Մ11)
6) Ներկայացնել արագությունների գումարման ռելյատիվիստական օրենքը: (Մ7, Մ11)
7) Գրել մարմնի զանգվածի և էներգիայի կապն արտահայտող բանաձևը: (Մ6, Մ12)
8) Մեկնաբանել «հանգստի էներգիա» հասկացությունը: (Մ11, Մ27)
2.Լրացուցիչ
1) Լուսաբանել նյուտոնյան մեխանիկայի կիրառելիության սահմանները:

	Բովանդակությունը

	1.Պարտադիր
1. Հարաբերականության հատուկ տեսության կանխադրույթները:
1. Ժամանակամիջոցների և հեռավորությունների հարաբերականությունը:
1. Արագությունների գումարման ռելյատիվիստական օրենքը:
1. Զանգվածի և էներգիայի կապը:
2.Լրացուցիչ
  1) Նյուտոնյան մեխանիկան՝ որպես ռելյատիվիստական մեխանիկայի սահմանային դեպք:

	Գործնական աշխատանք
	Խաչվող հասկացություններ

	Ցուցադրումներ՝
ժամանակի և  հեռավորության հարաբերականությանը նվիրված ուսումնական ֆիլմ:
Խնդիրների լուծում
ժամանակի և հեռավորության ձևափոխությունների, արագությունների գումարման, ռելյատիվիստական իմպուլսի և էներգիայի հաշվարկման վերաբերյալ:
Հետազոտական աշխատանք
 Երկվորյակների պարադոքսի ուսումնասիրություն, ռեֆերատի ներկայացում: 
	Օրինաչափություններ
Ժամանակի և հեռավորության ձևափոխություններ, արագությունների գումարման ռելյատիվիստական օրենքը: 
Մասշտաբ, համամասնություն և քանակ 
Նյուտոնյան մեխանիկան՝ որպես ռելյատիվիստական մեխանիկայի սահմանային դեպք:
Էներգիա և նյութ, հոսքեր, ցիկլեր
էներգիան ռելյատիվիստական մեխանիկայում: 




	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել հանրահաշվական գործողություններ, կառուցել գրաֆիկներ:



	ԹԵՄԱ 5

	ԼՈՒՅՍԻ ՔՎԱՆՏԱՅԻՆ ՀԱՏԿՈՒԹՅՈՒՆՆԵՐԸ

	Նպատակը

	1. Ձևավորել պատկերացումներ լույսի քվանտային բնույթի մասին, զարգացնել բնության օբյեկտներն ու երևույթները տարբեր տեսանկյուններից դիտարկելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1)Ներկայացնել Պլանկի վարկածը: (Մ7, Մ11)
2) Մեկնաբանել «ֆոտոն» հասկացությունը, ֆոտոնի էներգիան և իմպուլսն արտահայտել լույսի հաճախությամբ կամ ալիքի երկարությամբ:  (Մ5, Մ11)
3)Ներկայացնել ֆոտոէֆեկտի երևույթը:  (Մ10, Մ12)
4) Կառուցել և մեկնաբանել ֆոտոէֆեկտը բնութագրող գրաֆիկները:  (Մ5, Մ11)
5)Ներկայացնել ֆոտոէֆեկտը բնութագրող օրենքները: (Մ5, Մ12)
6)Մեկնաբանել «ելքի աշխատանք», «կարմիր սահման» հասկացությունները: (Մ5, Մ11)
7)Ֆոտոէֆեկտի համար Այնշտայնի բանաձևի օգնությամբ բացատրել ֆոտոէֆեկտի օրենքները: (Մ5, Մ27)
8)Ներկայացնել լույսի ալիքային և մասնիկային բնույթը:(Մ7, Մ11)
2.Լրացուցիչ
1) Ներկայացնել ալիքային պատկերացումների շրջանակներում ջերմային ճառագայթման օրինաչափությունների մեկնաբանման անհնարինությունը: 
2) Թվարկել ֆոտոէֆեկտի հիման վրա աշխատող սարքեր (ֆոտոտարր, ֆոտոդիոդ), ներկայացնել դրանց կառուցվածքն ու աշխատանքի սկզբունքը:
3)Նշել երևույթներ, որոնք կարող են բացատրվել լույսի թե՛ ալիքային, թե՛ մասնիկային տեսությամբ:

	Բովանդակությունը

	1. Քվանտային տեսության ծագումը: 
1. Ֆոտոն: Ֆոտոնի էներգիան և իմպուլսը:
1. Ֆոտոէֆեկտի երևույթը: Ֆոտոէֆեկտի օրենքները:
1. Ֆոտոէֆեկտի տեսությունը:
1. Ֆոտոէֆեկտի կիրառությունները:
1. Լույսի քիմիական ազդեցությունները:
1. Էլեկտրամագնիսական ալիքների երկակի բնույթը:

	Գործնական աշխատանք
	Խաչվող հասկացություններ

	Ցուցադրումներ՝
Ֆոտոէֆեկտի դիտումը ցինկե թիթեղ պարունակող սարքի օգնությամբ, ֆոտոէֆեկտի օրենքները, ֆոտոտարր, լույսի քիմիական ազդեցությունը:  Լաբորատոր աշխատանք 
Պլանկի հաստատունի որոշումը:
Խնդիրների լուծում
լույսի քվանտային հատկությունների, ֆոտոէֆեկտի վերաբերյալ: 
	Օրինաչափություններ
Ֆոտոէֆեկտի օրենքները:
Մասշտաբ, համամասնություն և քանակ 
Լույսի մասնիկային և ալիքային բնույթը:
Էներգիա և նյութ, հոսքեր, ցիկլեր
Ֆոտոնի էներգիան, իմպուլսը: 


	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել հանրահաշվական գործողություններ, կառուցել գրաֆիկներ: 
3. Քիմիա - Պատկերացում ունենա ֆոտոքիմիական ռեակցիաների մասին:
4. Կենսաբանություն - Իմանա ֆոտոսինթեզի գործընթացում ֆոտոքիմիական ռեակցիաների դերի մասին:






	ԹԵՄԱ 6

	ԱՏՈՄԻ ՖԻԶԻԿԱ

	Նպատակը

	1. Զարգացնել պատկերացումները միկրոաշխարհի մասին, ձևավորել ատոմի կառուցվածքը մոդելավորելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1.Պարտադիր
1)  Հայտնի փաստերով հիմնավորել ատոմի բարդ կառուցվածքը: (Մ11, Մ27)
2) Ռեզերֆորդի փորձերի արդյունքների հիման վրա ներկայացնել ատոմի մոլորակային մոդելը: (Մ5, Մ11)
3)Նշել ատոմի մոլորակային մոդելի և դասական մեխանիկայի հակասությունները: (Մ5, Մ11)
4) Ձևակերպել Բորի քվանտային կանխադրույթները: (Մ6, Մ7)
5) Բացատրել ատոմի կողմից լույսի կլանման և առաքման երևույթները: (Մ5, Մ11)
6)Նշել Բորի տեսության դժվարությունները: (Մ7, Մ27)
7)Ներկայացնել «ալիքամասնիկային երկվություն» հասկացությունը: (Մ7, Մ11)
8)Բացատրել միկրոաշխարհի օրինաչափությունների առանձնահատկությունները, մեկնաբանել Հայզենբերգի անորոշությունների առնչությունները: (Մ6, Մ7)9․Ներկայացնել լազերների աշխատանքի սկզբունքը:(Մ5, Մ10)
2.Լրացուցիչ
1) Բորի կանխադրույթների օգնությամբ ստանալ ջրածնի ատոմում էլեկտրոնի  ուղեծրի շառավիղների և էներգիաների բանաձևերը: 
2) Ներկայացնել ատոմի կառուցվածքի մասին պատկերացումների զարգացման շղթան (Թոմսոնի մոդել – Ռեզերֆորդի մոլորակային մոդել – Բորի մոդել – քվանտային մոդել):

	Բովանդակությունը

	1.Պարտադիր
1. Ատոմի բարդ կառուցվածքը հաստատող փորձեր:
1. Ատոմի մոլորակային մոդելը:
1. Բորի կանխադրույթները:
1. Միկրոմասնիկների ալիքային հատկությունները:
1. Անորոշությունների առնչությունները:
6․   Լազերներ 
2.Լրացուցիչ
 1) Ջրածնի ատոմի Բորի մոդելը:

	Գործնական աշխատանք
	Խաչվող հասկացություններ

	Ցուցադրումներ՝
Լազերներ: 
Խնդիրների լուծում
Բորի մոդելի շրջանակներում ատոմի կառուցվածքի և ճառագայթման վերաբերյալ:
Հետազոտական աշխատանք՝
Լազերների կիրառությունները գիտության մեջ և տեխնիկայում:
	Մասշտաբ, համամասնություն և քանակ Ալիքամասնիկային երկվություն, անորոշությունների առնչություն:
Համակարգեր և մոդելներ
Ատոմի կառուցվածքի Թոմսոնի, Ռեզերֆորդի, Բորի, քվանտային մոդելները:
Կառուցվածք և գործառույթ
Լույսի ճառագայթումն ու կլանումը ատոմի կողմից:

	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել հանրահաշվական գործողություններ, կառուցել գրաֆիկներ:



	ԹԵՄԱ 7

	ԱՏՈՄԻ ՄԻՋՈՒԿԻ ՖԻԶԻԿԱ

	Նպատակը

	1. Զարգացնել պատկերացումները միկրոաշխարհի մասին, ձևավորել ատոմի միջուկի կառուցվածքը մոդելավորելու կարողություններ: 

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
1. Պարտադիր
1) Ներկայացնել ատոմի միջուկի պրոտոն-նեյտրոնային մոդելը: (Մ5, Մ6)
2) Բնութագրել ատոմի միջուկը կազմող մասնիկները: (Մ5, Մ7)
3) Ներկայացնել միջուկային ուժերի հատկությունները: (Մ11, Մ12)
4) Հաշվարկել ատոմի միջուկի կապի էներգիան: (Մ5, Մ12)
5) Ներկայացնել ճառագայթաակտիվության երևույթը, α-, β-, γ-ճառագայթումների հատկությունները (Մ6, Մ27)
6) Ներկայացնել ճառագայթաակտիվ տրոհման օրենքը, հնագիտության մեջ նրա կիրառությունները: (Մ5, Մ12)
7) Ներկայացնել, թե միջուկային ռեակցիաներն ինչով են տարբերվում քիմիական ռեակցիաներից: (Մ7, Մ11)
8) Նկարագրել շղթայական ռեակցիան:(Մ5, Մ6)
9)Ներկայացնել միջուկային ռեակտորի աշխատանքի սկզբունքները։ (Մ5, Մ10)
10)Նկարագրել ջերմամիջուկային ռեակցիան, կառավարվող ջերմամիջուկային ռեակցիաների ստացման դժվարությունները: (Մ5, Մ10)
2.Լրացուցիչ
1) Նկարագրել ճառագայթաակտիվության վտանգավոր ազդեցությունը կենդանի օրգանիզմների վրա:

	Բովանդակությունը

	1.Պարտադիր
1. Միջուկի կառուցվածքը:
1. Միջուկային ուժեր:
1. Միջուկի կապի էներգիա:
1. Ճառագայթաակտիվություն:
1. Միջուկային ռեակցիաներ:
1. Շղթայական ռեակցիա: Միջուկային ռեակտոր:
1. Ջերմամիջուկային ռեակցիաներ:
2.Լրացուցիչ
1) Ճառագայթման կենսաբանական ազդեցությունները:

	Գործնական աշխատանք
	Խաչվող հասկացություններ

	Ցուցադրումներ
Ատոմի միջուկի մոդել, բնության մեջ և տեխնիկայում հանդիպող տրոհման և սինթեզի ռեակցիաների մասին ֆիլմեր: 
Խնդիրների լուծում
ատոմի միջուկի կառուցվածքի, տրոհման և սինթեզի, ճառագայթաակտիվ տրոհման օրենքի վերաբերյալ:
Հետազոտական աշխատանք՝
Ճառագայթաակտիվ տրոհման օրենքի կիրառությունը հնագիտության բնագավառում:
	Օրինաչափություններ 
Ճառագայթաակտիվ տրոհման օրենք:
Համակարգեր և մոդելներ 
Ատոմի միջուկի պրոտոն-նեյտրոնային մոդել:
Էներգիա և նյութ, հոսքեր, ցիկլեր, պահպանում 
Միջուկի կապի էներգիա:
Կայունություն և փոփոխություն 
Միջուկների տրոհում և սինթեզ: 


	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել հանրահաշվական գործողություններ ցուցչային և լոգարիթմական ֆունկցիաներով, կառուցել գրաֆիկներ: 
3. Քիմիա - Պատկերացում ունենա ատոմի միջուկի կառուցվածքի մասին:



	ԹԵՄԱ 8

	ՏԱՐՐԱԿԱՆ ՄԱՍՆԻԿՆԵՐ

	Նպատակը

	1. Զարգացնել պատկերացումները միկրոաշխարհի մասին, ձևավորել տարրական մասնիկներն ու հիմնարար փոխազդեցությունները դասակարգելու կարողություններ:

	Վերջնարդյունքներ

	Թեմայի նպատակին հասնելու համար սովորողը պետք է կարողանա՝
Պարտադիր
1. Թվարկել տարրական մասնիկների տեսակները: (Մ11, Մ12)
2. Գրել տարրական մասնիկների փոխակերպման ռեակցիաներ: (Մ5, Մ11)
3. Ներկայացնել, թե ինչով է մասնիկը տարբերվում հակամասնիկից, բերել օրինակներ: (Մ7, Մ11)
4. Գրել էլեկտրոնի և պոզիտրոնի անիհիլացման ռեակցիան և մեկնաբանել այն:(Մ7, Մ27)
5. Ներկայացնել պրոտոնի և նեյտրոնի քվարկային կառուցվածքը: (Մ7, Մ11)
6. Դասակարգել տարրական մասնիկները:(Մ6, Մ7)
7․Թվարկել հիմնարար փոխազդեցությունները, բնութագրել և համեմատել դրանք: (Մ6, Մ11, (Մ6, Մ7)
8․Ներկայացնել դաշտի միասնական տեսության ստեղծման հեռանկարները։ (Մ7, Մ11)

	Բովանդակությունը

	1.Պարտադիր
1. Տարրական մասնիկներ:
1. Հակամասնիկներ:
1. Տարրական մասնիկների դասակարգումը:
1. Հիմնարար փոխազդեցություններ:
1. Քվարկներ:
2.Լրացուցիչ
1)Դաշտի միասնական տեսության ստեղծման հեռանկարները:

	Գործնական աշխատանք
	Խաչվող հասկացություններ

	Ցուցադրումներ
Տարրական մասնիկների հետքերի լուսանկարներ, տարրական մասնիկների դասակարգման աղյուսակներ, տարրական մասնիկների մասին ֆիլմեր: 
Խնդիրների լուծում 
տարրական մասնիկների փոխակերպումների ռեակցիաների վերաբերյալ:
	Մասշտաբ, համամասնություն և քանակ 
Տարրական մասնիկների դասակարգումը:
Համակարգեր և մոդելներ 
Նուկլոնների քվարկային կառուցվածքը: 
Կայունություն և փոփոխություն 
Տարրական մասնիկների փոխակերպումներ, անիհիլացման ռեակցիա:

	Միջառարկայական կապեր

	1. Հայոց լեզու - Կարողանա իր մտքերն արտահայտել գրավոր և բանավոր եղանակով, այնպես, որ խոսքը համապատասխանի լսարանին։
2. Հանրահաշիվ - Կարողանա կատարել հանրահաշվական գործողություններ:







